ΣΧΟΛΕΙΟ: ΠΟΙΑ Η ΑΞΙΑ ΤΗΣ ΑΡΝΗΣΗ\n19 Σεπτεμβρίου 2010\nΠΟΙΑ Η ΑΞΙΑ ΤΗΣ ΑΡΝΗΣΗ\nΣτη χώρα των αριθμών η άρνηση έχει τη δική της αξία-και γεννά τα δικά της ερωτήματα. Μακριά από θέσφατα, η λειτουργικότητα των αρνητικών αριθμών ορίζεται με φαντασία και ελευθερία, απαραίτητη και για τους μικρούς μαθητές του Γυμνασίου που έρχονται για πρώτη φορά σε επαφή μαζί τους .\nΑνοίγουμε τη βρύση και τρέχει το νερό. Πατάμε το κουμπί και το φως της λάμπας στη στιγμή διαλύει το σκοτάδι. Γράφει ο δάσκαλος στον πίνακα: 4χ+20= 0 (μια εξίσωση πρώτου βαθμού δηλαδή) και οι περισσότεροι 13χρονοι μαθητές στην τάξη σηκώνουν το χέρι γιατί ξέρουν πώς λύνεται. Αυτή την ίδια εξίσωση ο Διόφαντος, τον 3ο αι. μ.Χ., την αναφέρει στο έργο του «Αριθμητικά» ως κάτι παράλογο. Η πρόοδος δημιουργεί αυτονόητα και τα αυτονόητα μερικές φορές ισοπεδώνουν τις απορίες αυτών που μαθαίνουν πράγματα για πρώτη φορά. Καλός δάσκαλος είναι αυτός που σε ξυπνάει. Σε πόσες τάξεις αυτή τη χρονιά θα σκεφθούν, και ακόμη χειρότερα θα τολμήσουν, να πουν οι μαθητές του Γυμνασίου ότι οι «αρνητικοί αριθμοί» είναι γι΄ αυτούς ένα μυστήριο, παρ΄ όλες τις φιλότιμες προσπάθειες του εκπαιδευτικού που τους διδάσκει την Αλγεβρα; Σε πόσες τάξεις αυτοί που διδάσκουν θα πουν στα παιδιά ότι θα έπρεπε να παραξενεύονται πολύ και με τους αρνητικούς και με τους μιγαδικούς αριθμούς; Παρουσιάζοντας την ευθεία των πραγματικών αριθμών με τους αρνητικούς αριστερά, το μηδέν στη μέση και τους θετικούς δεξιά απλώνουμε μια γέφυρα που ενώνει τον δικό μας με πολλούς αιώνες πριν. Τότε που ο αρνητικός αριθμός έφτασε να θεωρείται από εκκλησιαστικούς κύκλους ως και διαβολική επινόηση.\nΗ παράξενη συμπεριφορά\nΚαι αν ακόμη οι μαθητές μας στην τάξη φαίνεται να δέχονται με απόλυτη ψυχραιμία την ύπαρξη και τους κανόνες των αρνητικών αριθμών, θα ήταν χρήσιμο να μην τους αφήσουμε σε αυτή τη μακαριότητα. Η ιστορία των Μαθηματικών και της Φυσικής απέδειξε ότι η αμφισβήτηση γεννάει κατανόηση, αλλά και νέες ιδέες. Να τους κάνουμε λοιπόν να προσέξουν ότι παρ΄ όλο που η ευθεία των πραγματικών αριθμών επάγει μια αίσθηση τέλειας συμμετρίας, οι ορισμένες από εμάς πράξεις επάνω σε αυτούς σε κάποιες περιπτώσεις δεν δίνουν εξίσου συμμετρικά αποτελέσματα.\nΗ ύψωση στο τετράγωνο για παράδειγμα. Εκεί δηλαδή όπου κάθε αριθμός δεξιά από το μηδέν, όταν πολλαπλασιαστεί με τον εαυτό του δίνει πάλι ένα θετικό αριθμό που βρίσκεται κάπου επίσης δεξιά από το μηδέν, επάνω στην ευθεία. Αυτό φαίνεται φυσιολογικό. Οταν όμως και κάθε (αρνητικός) αριθμός αριστερά από το μηδέν, αφού πολλαπλασιαστεί με τον εαυτό του δίνει αποτέλεσμα θετικό, δηλαδή πάλι δεξιά από το μηδέν, αυτό είναι φυσιολογικό; Το ίδιο συμβαίνει όταν υψώνουμε σε αρνητική δύναμη και τους θετικούς και τους αρνητικούς αριθμούς.\nΣε πλήρες αδιέξοδο έφταναν οι άνθρωποι λίγους αιώνες πριν και όταν προσπαθούσαν να βρουν την τετραγωνική ρίζα ενός αρνητικού αριθμού, αφού τους έβγαινε κάτι που δεν ήταν ούτε θετικός ούτε αρνητικός. Πεταγόταν δηλαδή έξω από την ευθεία εντελώς, ενώ η τετραγωνική ρίζα των θετικών δίνει αποτέλεσμα αναμενόμενο. Επάνω στην ευθεία. Ενώ τελικά το περπάτημα προς τα αριστερά ή προς τα δεξιά φαίνεται να είναι δυο εντελώς ισοδύναμες κινήσεις, το να διατρέχεις την ευθεία των πραγματικών αριθμών αριστερά ή δεξιά από το μηδέν δεν είναι το ίδιο. Και αυτά πρέπει να τα λέμε στους μικρούς μαθητές. Βέβαια, όταν ανοίξει το κουτί με τις παιδικές απορίες είναι δύσκολο να το κλείσεις, αλλά αυτό κανονικά θα έπρεπε να είναι η χαρά όποιου διδάσκει. Οσο κι αν έτσι έρχεται πιο κοντά η στιγμή της (προσωρινής)αμφισβήτησης για ό,τι σε διδάσκουν και μιας δύσκολης να απαντηθεί ερώτησης, όπως το «γιατί πλην επί πλην κάνει συν», δηλαδή ο πολλαπλασιασμός δύο αρνητικών αριθμών να δίνει αποτέλεσμα έναν αριθμό που είναι θετικός.\nΗ ιεροτελεστία των πράξεων\nΤα Μαθηματικά είναι το σημείο όπου ασκείται, στη διάρκεια της σχολικής ζωής, η μεγαλύτερη πίεση για πειθαρχία. Και σε μεγάλο βαθμό οι μαθητές πείθονται κατ΄ ανάγκην. Να ακολουθούν δηλαδή με την καρτερία σκλάβου τους κανόνες, με προσήλωση και δυστυχώς χωρίς αμφισβήτηση, γιατί έχουν αποδείξεις ότι η αποτυχία θα έλθει άμεσα και μερικές φορές με οδυνηρές συνέπειες, έχοντας τη μορφή ενός λάθος αποτελέσματος. Η πρόσθεση δύο αρνητικών αριθμών είναι πολύ εύκολη και αν την ψάξεις λίγο, εύκολα πείθεσαι ότι (μπορεί και να) είναι και έτσι: (-4)+(-5)=-9. Υποθέτεις, για παράδειγμα, ότι αυτό ισοδυναμεί με το να κάνεις πρώτα τέσσερα βήματα προς τα αριστερά, αφού ορίσαμε τους αρνητικούς αριθμούς αριστερά από το μηδέν, και στη συνέχεια να κάνεις από το σημείο όπου έφθασες άλλα πέντε προς την ίδια κατεύθυνση (επάνω στην ευθεία των πραγματικών αριθμών, εννοείται). Συνολικά 9 βήματα αριστερά. Τι γίνεται όμως με τον πολλαπλασιασμό (-4)x(-5); Τέσσερα βήματα προς τα αριστερά, πολλαπλασιασμένα με πέντε βήματα προς τα αριστερά; Και αυτό να δίνει είκοσι βήματα προς τα δεξιά; Στα παιδιά, και σε οποιονδήποτε έχει ρωτήσει και πολύ δικαιολογημένα: «Πες μου πώς γίνεται;» θα μπορούσαμε, βάζοντας στην άκρη αξιωματικούς ορισμούς και μηχανιστικές αποδείξεις, να εξηγήσουμε ότι αυτό το πλην μπροστά από έναν αριθμό μπορεί απλά να το ερμηνεύσουμε και ως εντολή να αλλάξουμε κατεύθυνση. Αν δηλαδή είμαστε επάνω στην ευθεία,4 σημαίνει να πάμε τέσσερα βήματα προς τα πίσω. Πολλαπλασιασμένο αυτό επί-5 σημαίνει αυτή την ποσότητα βημάτων να την επαναλάβουμε πέντε φορές σε αντίθετη κατεύθυνση. Πόσα βήματα έχουμε κάνει προς τα δεξιά; +20. Ελπίζω να υπάρχουν αντιρρήσεις και γι΄ αυτήν ακόμη την απόδειξη.\nΑν δεν υπάρχουν, τις παρουσιάζω εγώ. Εδώ ο ένας αριθμός συμβιβάζεται με την έννοια των βημάτων, αλλά ο άλλος αριθμός αλλάζει φύση και μας δείχνει απλά επανάληψη, πόσες φορές. Αυτό δεν το είχαμε στην πρόσθεση όπου και οι δύο αριθμοί δείχνουν αριθμό βημάτων. Πρόκειται βέβαια για τις δυσκολίες που συναντάς προσπαθώντας να εξηγήσεις μακριά από τους αυστηρούς ορισμούς τους τα πράγματα. Μπλεχτήκαμε όμως οικειοθελώς με αυτό, θέλοντας να δείξουμε μέσα από πόσες δυσκολίες και αντιφάσεις οι άνθρωποι κατάφεραν να δημιουργήσουν εργαλεία που τους εξυπηρετούν, αν και τους δημιουργούν προβλήματα (η Κβαντομηχανική είναι ένα άλλο τεράστιο παράδειγμα). Κάποτε, μεγάλοι μαθηματικοί δεν μπορούσαν να δεχτούν καν την ύπαρξη αρνητικών αριθμών, διότι δεν χωρούσε στο μυαλό τους ότι ένας αριθμός μπορούσε να είναι μικρότερος από το... τίποτα.\nΚαι οι αρχαίοι Ελληνες προχώρησαν τόσο πολύ στη Γεωμετρία διότι έβλεπαν εκεί τα πράγματα να είναι καθαρά και οι συλλογισμοί τους να έχουν άμεση σχέση με την πραγματικότητα. Οι ευθείες, τα επίπεδα, οι σχέσεις μεταξύ τους, φαίνονταν τόσο πραγματικά. Στην Αλγεβρα όμως έχουμε προχωρήσει πλέον. Οχι μόνον οι αριθμοί είναι σύμβολα μακριά από τα μήλα και τα πορτοκάλια, ώστε να μπορούμε να μη μας ενοχλεί η αφαίρεση του-7 από το +5, αλλά έχουν προκύψει και νέες Αλγεβρες, που θα τις δούμε κάποια άλλη στιγμή, όπου οι Μαθηματικοί δεν διστάζουν να πουν ότι-5 επί-4 μπορεί να δίνει και-20: το-5 να είναι ίσο με +5 και το-5 να είναι μεγαλύτερο από το 0(!) (αρκεί να ξαναπιάσουμε το παράδειγμα με τα βήματα στην ευθεία των αριθμών. Ενας που είναι στο 0 δεν κάνει βήμα. Ενας άλλος ξεκινάει από εκεί και κάνει +5 βήματα προς τα δεξιά και ένας άλλος-5 προς τα αριστερά. Δεν μπορούμε λοιπόν να δεχτούμε ότι αυτός με τα-5 βήματα έκανε περισσότερα από εκείνον που έμεινε ακίνητος;). Για να καταλήξουμε ότι όλα είναι θέμα ορισμού και ότι τα Μαθηματικά δεν είναι πειθαρχία και δάκρυα, αλλά φαντασία και ελευθερία.\nΜΗΧΑΝΙΣΤΙΚΕΣ ΑΠΟΔΕΙΞΕΙΣ ΓΙΑ ΤΟ «ΠΛΗΝ ΕΠΙ ΠΛΗΝ ΚΑΝΕΙ ΣΥΝ» Δεν είναι ακριβώς 1) Από την επιμεριστική ιδιότητα έχουμε: α* (β+γ)= α*β+α*γ.Αν βάλουμε όπου α και γ το-1 και όπου β το +1 προκύπτει: (1)*(1+(-1))= (-1)*1+(-1)*(-1) και στη συνέχεια (-1)*(0)=-1+(-1)*(1) για να καταλήξουμε στην 0=1+(-1)*(-1),άρα αν έλθει αριστερά το-1 θα γίνει +1, οπότε: 1= (1)*(-1),δηλαδή το γινόμενο των δύο αρνητικών έδωσε θετικό αποτέλεσμα.\n2) Ο πολλαπλασιασμός με θετικό αριθμό είναι ως γνωστόν επανειλημμένες προσθέσεις,ενώ με αρνητικό αριθμό μπορεί να εκληφθεί και σαν επανειλημμένες αφαιρέσεις,άρα:\n(-3)*(-4)= 0- (-4)-(-4)-(-4)= 12 3) (-α) + (-(-α))= 0.Προσθέτουμε και στα δύο μέλη το α: α+(-α) + ((-α))= α και αυτό δίνει:\n0 + (-(-α))= α άρα (-(-α))= α\nΑΝΑΔΗΜΟΣΙΕΥΣΗ ΑΠΟ ΤΟ ΒΗΜΑ\nΑναρτήθηκε από ΚΑΣΛΗΣ ΚΩΣΤΑΣ στις 11:19 π.μ.\nΗ ΕΓΚΥΚΛΙΟΣ ΓΙΑ ΤΙΣ ΜΕΤΑΓΡΑΦΕΣ\nΙΑΤΡΙΚΕΣ ΕΞΕΤΑΣΕΙΣ ΓΙΑ ΤΗΝ ΕΓΓΡΑΦΗ ΣΕ ΝΗΠΑΓΩΓΕΙΟ Κ...\nΤΑ ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΤΩΝ ΑΠΟΦΟΙΤΩΝ ΤΩΝ ΚΟΛΕ...\nΜΑΜΑΔΕΣ ΣΕ ΝΕΥΡΙΚΗ ΚΡΙΣΗ\nΕΥΚΟΛΟΤΕΡΗ Η ΠΡΟΣΒΑΣΗ ΚΑΙ ΔΥΣΚΟΛΟΤΕΡΗ Η ΑΠΟΦΟΙΤΗΣΗ...\nΠΩΣ ΘΑ ΓΙΝΕΙ Ο ΔΙΑΛΟΓΟΣ ΓΙΑ ΤΗΝ ΠΑΙΔΕΙΑ\nΚΩΔΙΚΟΠΟΙΗΜΕΝΗ Η ΟΜΙΛΙΑ ΤΗΣ ΥΠΟΥΡΓΟΥ ΠΑΙΔΕΙΑΣ\nΑΦΑΙΡΕΣΗ 2 ΕΝΟΤΗΤΩΝ ΣΤΑ ΑΡΧΑΙΑ Γ΄ ΛΥΚΕΙΟΥ\nΒΡΕΤΑΝΙΑ : 2020 ΤΕΛΟΣ Ο ΨΗΦΙΑΚΟΣ ΑΝΑΛΦΑΒΗΤΙΣΜΟΣ\nΕΞΙ << ΕΝΤΟΛΕΣ>> ΓΙΑ ΕΝΑ ΧΑΡΟΥΜΕΝΟ ΜΑΘΗΜΑ\nΣΤΟΧΟΣ Η ΠΙΣΤΟΠΟΙΗΣΗ ΤΗΣ ΓΝΩΣΗ ΗΛΕΚΤΡΟΝΙΚΟΥ ΥΠΟΛΟΓ...\nΟΔΗΓΙΕΣ ΓΙΑ ΤΗ ΔΙΔΑΣΚΑΛΙΑ ΤΩΝ ΜΑΘΗΜΑΤΙΚΩΝ Γ΄ΤΑΞΗΣ ...\nΣΤΙΣ 30 ΣΕΠΤΕΜΒΡΙΟΥ ΛΗΓΕΙ Η ΠΡΟΘΕΣΜΙΑ ΓΙΑ ΟΠΟΙΟΝ Θ...\nΟΙ ΝΕΟΕΛΛΗΝΙΚΕΣ ΣΠΟΥΔΕΣ ΠΑΝΕ ΚΑΛΑ ΣΤΟ ΕΞΩΤΕΡΙΚΟ\nΤΟ ΦΕΚ ΓΙΑ ΤΙΣ ΜΕΤΑΓΓΡΑΦΕΣ , ΔΙΑ ΒΙΟΥ ΜΑΘΗΣΗ ΚΑΙ Ο...\nΟ ΔΙΑΓΩΝΙΣΜΟΣ ΘΑΛΗΣ\nΤΑ ΚΡΙΤΗΡΙΑ ΓΙΑ ΤΙΣ ΦΟΙΤΗΤΙΚΕΣ ΕΣΤΙΕΣ\nΣΤΟΥΣ ΔΕΛΦΟΥΣ ΟΙ ΑΛΛΑΓΕΣ ΣΤΑ ΠΑΝΕΠΙΣΤΗΜΙΑ\nΕΝΑ ΔΙΣ ΣΤΗΝ ΕΡΕΥΝΑ\nΟΙ ΟΔΗΓΙΕΣ ΤΟΥ ΥΠ. ΠΑΙΔΕΙΑΣ ΣΤΑ ΣΧΟΛΕΙΑ ΓΙΑ ΤΑ ΘΕΑ...\nΑΡΘΡΟ ΤΟΥ κ. ΠΑΝΑΡΕΤΟΥ\nΧΑΛΚΙΝΗ Η ΕΛΛΑΔΑ ΣΤΗΝ 4η ΟΛΥΜΠΙΑΔΑΣ ΑΣΤΡΟΝΟΜΙΑΣ ΚΑ...\nΤΑ ΚΑΛΥΤΕΡΑ WEBSITE ΓΙΑ ΤΟΥΣ ΜΑΘΗΤΕΣ\nΒΗΜΑ ΠΡΟΣ ΒΗΜΑ Η ΔΙΑΔΙΚΑΣΙΑ ΤΗΣ ΑΙΤΗΣΗ ΜΕΤΑΓΡΑΦΗΣ ...\nSOS ΓΙΑ ΤΗΝ ΤΣΑΝΤΑ ΤΟΥ ΜΑΘΗΤΗ\nΡΟΜΠΟΤΙΚΗ ΣΤΑ ΔΗΜΟΤΙΚΑ ΚΑΙ ΓΥΜΝΑΣΙΑ ΠΡΟΤΕΙΝΟΥΝ ΟΙ ...\nΜΕΤΑΓΓΡΑΦΕΣ ΕΞΠΡΕΣ ΣΤΑ ΑΕΙ ΑΛΛΑ ΜΕ ΑΥΣΤΗΡΕΣ ΠΟΙΝΕΣ...\nΤΑ ΣΥΝ ΚΑ ΤΑ ΠΛΗΝ ΣΤΟ ΝΕΟ ΣΥΣΤΗΜΑ ΕΞΕΤΑΣΕΩΝ\nΟ ΕΓΚΕΦΑΛΟΣ ΜΑΣ ΔΕΝ ΒΓΑΙΝΕΙ ΠΟΤΕ ΣΤΗ ΣΥΝΤΑΞΗ\nΚΛΕΙΣΤΑ ΤΑ ΣΧΟΛΕΙΑ ΣΤΙΣ 3 ΝΟΕΜΒΡΙΟΥ\nΘΕΤΙΚΑ ΜΑΘΗΜΑΤΑ ΚΑΙ ΔΙΔΑΣΚΑΛΙΑ\nΒΑΣΙΚΟΙ ΚΑΝΟΝΕΣ ΚΥΚΛΟΦΟΡΙΑΚΗΣ ΑΓΩΓΗΣ ΓΙΑ ΤΟΥΣ ΜΑΘΗ...\nΟΔΗΓΙΕΣ ΓΙΑ ΕΚΠΑΙΔΕΥΤΙΚΟΥΣ ΚΑΙ ΜΑΘΗΤΕΣ ΤΩΝ ΤΑΞΕΩΝ ...\nΤΟ 1o ΤΕΥΧΟΣ ΤΟΥ ΠΕΡΙΟΔΙΚΟΥ I-Teacher.gr\nΔΩΡΕΑΝ ΕΛΛΗΝΙΚΑ ΒΙΒΛΙΑ\nΠΑΝΕΛΛΑΔΙΚΕΣ ΜΕ 4 ΜΑΘΗΜΑΤΑ\nΕΛΛΗΝΙΚΑ ΠΑΝΕΠΙΣΤΗΜΙΑ ΜΕΣΑ ΣΤΑ ΚΑΛΥΤΕΡΑ ΤΟΥ ΚΟΣΜΟΥ...\nΚΑΝΟΝΙΚΑ ΤΑ ΦΟΙΤΗΤΙΚΑ ΕΠΙΔΟΜΑΤΑ\nΠΡΟΓΡΑΜΜΑ ΒΙΒΛΙΟΦΙΛΙΑΣ ΣΤΑ ΟΛΟΗΜΕΡΑ ΣΧΟΛΕΙΑ\nΑΥΡΙΟ ΠΡΩΤΗ ΜΕΡΑ ΣΧΟΛΕΙΟ\nΠΡΩΤΗ ΜΕΡΑ ΣΧΟΛΕΙΟ\nΤΑ ΜΟΥΣΕΙΑ ΑΝΟΙΓΟΥΝ ΓΙΑ ΤΑ ΠΑΙΔΙΑ\nΓΙΑ ΕΓΓΡΑΦΕΣ ΣΤΑ ΑΕΙ ΚΑΙ ΤΕΙ ΔΕΝ ΧΡΕΙΑΖΟΝΤΑΙ ΙΑΤΡΙ...\nΕΠΤΑ ΑΝΑΤΡΟΠΕΣ ΣΤΗΝ ΠΑΙΔΕΙΑ\nΤΕΛΕΥΤΑΙΟΙ ΣΕ ΔΑΠΑΝΕΣ ΓΙΑ ΠΑΙΔΕΙΑ ΚΑΙ ΥΓΕΙΑ\nΗ ΔΙΑΒΑΘΜΙΣΗ ΤΗΣ ΜΟΥΣΙΚΗΣ ΠΑΙΔΕΙΑΣ\nΤΡΑΠΕΖΙΚΟΣ ΠΟΛΕΜΟΣ ΜΕ ΦΟΝΤΑ ΤΑ ΘΡΑΝΙΑ\nΜΕΤΑΞΕΤΑΣΤΕΟΙ ΣΤΗΝ ΑΝΑΓΝΩΣΗ ΛΟΓΟΤΕΧΝΙΑΣ\nΕΚΜΑΘΗΣΗ ΑΓΓΛΙΚΩΝ ΑΠΟ ΤΗΝ Α΄ ΚΑΙ Β΄ ΔΗΜΟΤΙΚΟΥ\nΠΡΩΤΟ ΤΟ ΚΕΜΠΡΙΤΖ ΚΑΙ ΔΕΥΤΕΡΟ ΤΟ ΧΑΡΒΑΡΝΤ\nΠΩΣ ΤΑ ΔΙΕΘΝΗ ΠΑΝΕΠΙΣΤΗΜΙΑ ΑΝΑΜΟΡΦΩΝΟΥΝ ΤΟΝ ΚΟΣΜΟ\nΗ ΜΟΡΦΩΣΗ ΑΣΠΙΔΑ ΚΑΤΑ ΤΗΣ ΚΡΙΣΗ\nΛΟΥΚΕΤΟ ΣΕ ΑΚΟΜΗ 5 ΚΟΛΛΕΓΙΑ\nΑΡΙΣΤΟΙ ΜΑΘΗΤΕΣ ΜΕ ΕΞΥΠΝΗ ΜΕΛΕΤΗ\nΤΟ ΑΝΑΛΥΤΙΚΟ ΠΡΟΓΡΑΜΜΑ ΓΙΑ ΤΙΣ ΕΞΕΤΑΣΕΙΣ ΓΛΩΣΣΟΜΑΘ...\n5 ΑΛΛΑΓΕΣ ΣΤΙΣ ΕΞΕΤΑΣΕΙΣ ΓΛΩΣΣΟΜΑΘΕΙΑΣ\nΜΕΧΡΙ ΤΙΣ 16.45 ΟΙ ΜΑΘΗΤΕΣ ΣΤΟ ΣΧΟΛΕΙΟ\nΑΡΘΡΟ ΜΠΑΜΠΙΝΙΩΤΗ ΓΙΑ ΤΗΝ ΠΑΙΔΕΙΑ\nΨΗΦΙΑΚΑ ΜΑΘΗΜΑΤΑ ΣΤΑ ΠΕΝΕΠΙΣΤΗΜΙΑ ΚΑΙ ΣΤΑ ΤΕΙ\nΜΠΗΚΕ ΣΤΑ 15 ΤΟΥ ΣΤΟ ΚΕΜΠΡΙΤΖ\nΠΡΑΣΙΝΗ ΕΠΙΣΤΡΟΦΗ ΣΤΑ ΘΡΑΝΙΑ\nΚΑΘΟΛΙΚΗ ΓΡΑΜΜΑΤΙΚΗ ΚΑΙ ΕΞΑΦΑΝΙΣΗ ΓΛΩΣΣΩΝ\nΕΞΙ ΑΛΛΑΓΕΣ ΣΤΙΣ ΜΕΤΑΓΓΡΑΦΕΣ\nΟΔΗΓΟΣ ΓΙΑ ΤΟΥΣ ΠΡΩΤΟΕΤΕΙΣ\nΤΕΛΟΣ ΣΤΗΝ ΕΚΜΕΤΑΛΛΕΥΣΗ ΤΩΝ ΕΣΠΕΡΙΝΩΝ ΛΥΚΕΙΩΝ\nΞΕΝΥΧΤΟΥΝ ΣΤΟ ΙΝΤΕΡΝΕΤ ΚΑΙ ΓΙΝΟΝΤΑΙ ΝΕΥΡΙΚΟΙ\nΙΔΡΥΟΝΤΑΙ ΝΕΑ ΣΧΟΛΕΙΑ\nΒΟΥΛΗ ΤΩΝ ΕΦΗΒΩΝ\n5 ΤΡΙΣ. ΨΗΦΙΑ ΓΙΑ ΤΟΝ Π ΑΠΟ ΤΗΝ ΙΑΠΩΝΙΑ\nΤΡΩΝΕ ΑΣΧΗΜΑ ΑΛΛΑ ΤΟΥΛΑΧΙΣΤΟΝ ΑΘΛΟΥΝΤΑΙ ΟΙ ΕΛΛΗΝΕΣ...\nΓΕΦΥΡΕΣ ΜΕΤΑΥ ΚΟΛΛΕΓΙΩΝ , ΤΕΙ ΚΑΙ ΠΑΝΕΠΙΣΤΗΜΙΩΝ


Η διατροφή των ερπετών στην αιχμαλωσία – pet-news.gr\nΤα διάφορα είδη ερπετών που μπορεί κανείς να έχει στο σπίτι του ως κατοικίδια είναι μάλλον εύκολα στη διατροφή τους, εάν τα συγκρίνουμε με έναν σκύλο ή μιά γάτα που απαιτούν πολύ μεγαλύτερες ποσότητες τροφής και πολύ πιό τακτικά. Βέβαια, αυτό δεν σημαίνει ότι μπορεί κανείς να έχει ένα ερπετό χωρίς να ασχολείται ιδιαίτερα μαζί του, αφού και αυτά όπως και κάθε άλλο είδος κατοικίδιου απαιτούν υπευθυνότητα στη φροντίδα τους, και μάλιστα σε βάθος χρόνου αφού ζουν πάρα πολλά χρόνια.\nΞεκινώντας από τα φίδια, η βασική τους διατροφή είναι τα ποντίκια. Αυτό είναι ίσως το πιό δύσκολο κομμάτι της κατοχής ενός φιδιού, αφού δεν αντέχουν όλοι την ιδέα και το θέαμα ενός φιδιού που επιτίθεται και τρώει ένα ζωντανό θήραμα. Ανάλογα με το μέγεθος του φιδιού -γιατί μπορεί κανείς να έχει από καλαμποκόφιδο που δεν μεγαλώνει πολύ μέχρι βόα ή πύθωνα που γίνονται πολύ μεγάλα- μπορεί το φίδι να τρώει και μεγαλύτερα θηράματα, δηλαδή αρουραίους ή κουνέλια, ή ακόμα και μικρά κοτόπουλα. Παλαιότερα δεν ήταν τόσο εύκολο να βρίσκει κανείς ποντίκια για να ταϊζει το φίδι του, πλέον όμως μπορεί κανείς να τα αγοράσει από τα καταστήματα, ήδη νεκρά και κατεψυγμένα. Αυτό είναι πιό εύκολο για τα φίδια που δέχονται την τροφή τους σε αυτή τη μορφή, όμως υπάρχουν και κάποια φίδια που απαιτούν μόνο ζωντανό το θήραμά τους, οπότε τα πράγματα είναι πιό δύσκολα για τον ιδιοκτήτη.\nΤα φίδια είναι ολοκαταπότες, δηλαδή καταπίνουν ολόκληρο το θήραμά τους, δεν το κόβουν σε κομμάτια. Αυτό είναι το σωστό, έτσι πρέπει να γίνεται, οπότε κι εμείς δεν πρέπει να κάνουμε δοκιμές και πειράματα, δεν πρέπει να τους δίνουμε ένα κομμένο κομμάτι κρέας. Όπως και στη φύση, πρέπει να τρώνε ολόκληρο το θήραμά τους, μαζί με τα κόκκαλα και το τρίχωμα, ώστε να τρέφεται σωστά ο οργανισμός τους.\nΕπίσης, ένας μύθος που υπάρχει για τα φίδια είναι ότι πίνουν γάλα-η προέλευση του μύθου αυτού είναι άγνωστη, όμως είναι ξεκάθαρο ότι δεν ισχύει. Τα φίδια τρέφονται με τρωκτικά και πουλιά και χρειάζονται άφθονο νερό που πρέπει να τους το αλλάζουμε κάθε μέρα ώστε να είναι καθαρό, τόσο για τη δική τους υγεία όσο και για τη δική μας ασφάλεια, ώστε να μην μεταφερθεί κάποια ασθένεια σε εμάς από αυτές που μπορεί να οφείλονται στις συνθήκες υγιεινής.\nΣτον υπολογισμό της ποσότητας της τροφής ενός φιδιού, υπάρχει μιά δυσκολία, επειδή τα φίδια στη φύση τρώνε όταν βρουν και όχι μέχρι να χορτάσουν, οπότε θα πρέπει εμείς να ξέρουμε κάθε πότε να τα ταϊζουμε, χωρίς να υπερβάλλουμε στην ποσότητα. Κατά μέσο όρο, τα φίδια τρώνε ένα με δύο ποντίκια την εβδομάδα και όσο μεγαλώνει το φίδι το ταϊζουμε πιό αραιά αλλά σε μεγαλύτερη ποσότητα. Για παράδειγμα, ένας ενήλικος βόας μπορεί να τρώει ένα κουνέλι κάθε δεκαπέντε μέρες.\nΗ άλλη μεγάλη ομάδα ερπετών που έχουμε ως κατοικίδια είναι οι σαύρες, τις οποίες μπορούμε να τις χωρίσουμε σε δύο κατηγορίες: στις φυτοφάγες όπως η ιγκουάνα που είναι το πιό γνωστό φυτοφάγο είδος και τις υπόλοιπες που τρώνε κυρίως έντομα. Η ιγκουάνα απαιτεί ιδιαίτερη προσοχή στη διατροφή της-κάποιοι λένε ότι είναι πολύ εύκολη γιατί τρώει μόνο μαρουλάκια, όμως δεν είναι ακριβώς έτσι: δεν αρκεί μόνο ένα είδος, πρέπει να της δίνουμε μιά πολύ μεγάλη ποικιλία από φυτική τροφή, από φρούτα όπως μήλο, μπανάνα, ακτινίδιο, μέχρι κάθε είδους λαχανικό όπως λάχανο, μαρούλι, φασολάκια, μπάμιες, ώστε να παίρνει διαφορετικά θρεπτικά συστατικά από το κάθε είδος. Οι σαύρες δεν τρώνε τόσο σπάνια όσο τα φίδια, άρα χρειάζονται φρέσκια τροφή κάθε μέρα μαζί με άφθονο νερό, ενώ είναι καλό να δίνουμε και κάποιο συμπλήρωμα διατροφής με βιταμίνες, ασβέστιο και φώσφορο που ενδεχομένως να λείπουν από τη διατροφή τους.\nΟι σαύρες που τρώνε έντομα είναι οι χαμαιλέοντες, οι γενειοφόροι δράκοι και διάφορα σαμιαμίδια. Το κάθε είδος έχει τις ιδιαιτερότητές του, όμως από τα διάφορα έντομα που μπορούν να τρώνε, ο γρύλλος είναι το πιό συνηθισμένο και πλέον βρίσκεται στο εμπόριο ζωντανός (απαραίτητη προϋπόθεση να υπάρχει κίνηση στο θήραμα για το φάει η σαύρα). Ένα άλλο είδος εντόμου που είναι κατάλληλα για τη χρήση αυτή είναι τα mealworms που είναι κολεόπτερα (σκαθάρια), από τις οποίες οι σαύρες τρώνε τις προνύμφες, τις κάμπιες δηλαδή, που είναι πιό μαλακές και χωνεύονται καλύτερα. Δεν είναι η καλύτερη δυνατή διατροφή για σαύρες, όμως μπορούμε να τις παρέχουμε συμπληρωματικά με κάτι άλλο. Τα συμπληρώματα διατροφής είναι χρήσιμα και σε αυτές τις σαύρες, ενώ μπορούμε κάποιες φορές να δίνουμε και κάποιο φρούτο-έστω κι αν είναι εντομοφάγες, κάποιες από αυτές τις σαύρες μπορεί να φάνε και λίγο μήλο ή λίγη μπανάνα. Γενικά η διατροφή μιάς τέτοιας σαύρας δεν είναι πολύ εύκολη υπόθεση, οι χαμαιλέοντες για παράδειγμα δεν είναι εύκολα ζώα για να τα έχει κανείς ως κατοικίδια: δεν τρώνε εύκολα, η τροφή τους πρέπει να κινείται για να τη φάνε, ενώ δεν πίνουν νερό απευθείας από κάποιο βαζάκι, οπότε θα πρέπει να ψεκάζουμε τον χώρο τους και τα φύλλα από τα οποία θα πίνουν την υγρασία που στάζει.\nΓενικά θα πρέπει να προσέχουμε πολύ με τί ταϊζουμε τα ερπετά, γιατί είναι ζώα που μπορεί να φάνε κάτι κατά λάθος ή από λαιμαργία, οπότε δεν πρέπει να τους δίνουμε φαγητά πέραν των ενδεδειγμένων. Για παράδειγμα, στις ιγκουάνες δεν πρέπει να δίνουμε ζωική τροφή σε μεγάλες ποσότητες γιατί μπορεί να τους κάνουμε κακό. Αυτές μπορεί να είναι λαίμαργες και να φάνε κάτι που θα τους δώσουμε, όμως εμείς θα πρέπει να προσέχουμε και να τους παρέχουμε ισορροπημένη και ασφαλή διατροφή. Επιπλέον, ένα ερπετό μπορεί να μην είναι καλά στην υγεία του και να μην τρώει για μεγάλο χρονικό διάστημα, οπότε εμείς ως ιδιοκτήτες θα πρέπει να είμαστε υπεύθυνοι και να ανησυχήσουμε εάν διαπιστώσουμε κάτι τέτοιο. Μπορεί μιά σαύρα να αντέξει για δύο εβδομάδες χωρίς καθόλου φαγητό, όμως επειδή αντέχει, δεν σημαίνει ότι είναι καλά.\nΑνάλογα και με τον τόπο διαμονής του καθενός, είναι και μεγαλύτερες ή μικρότερες η δυσκολίες στην εύρεση τροφής, οπότε πριν κάποιος αποφασίσει να αποκτήσει ένα ερπετό θα πρέπει να το σκεφτεί πάρα πολύ καλά και να ζυγίσει όλες τις δυσκολίες και τις ιδιαίτερες απαιτήσεις στη διατροφή και στην καθημερινότητα, με το επιπλέον δεδομένο ότι ένα φίδι θα ζήσει για τουλάχιστον 20 χρόνια, ενώ μιά σαύρα τουλάχιστον 15 χρόνια αν όχι παραπάνω, οπότε η δέσμευση θα πρέπει να είναι αντίστοιχα μακροχρόνια.


ΜΥΓΔΑΛΙΑ ΑΡΚΑΔΙΑΣ: Ο Κολοκοτρώνης, ο Τερτσέτης και η «Διήγησις συμβάντων»\n«Ο Καραϊσκάκης, επικεφαλής των Ελλήνων, καταδιώκει τον Κιουταχή και τους Τούρκους απ’ την Αθήνα το 1827». Εργο του Θεόφιλου.\n«Η Γαλλική Επανάστασις και ο Ναπολέων έκαμε, κατά την γνώμην μου, να ανοίξει τα μάτια του κόσμου. Πρωτύτερα τα έθνη δεν εγνωρίζοντο, τους βασιλείς τούς ενόμιζαν ως θεούς της γης, και ό,τι και αν έκαμναν, το έλεγαν: καλά καμωμένο. Διά αυτό και είναι δυσκολώτερο να διοικήσης τώρα λαόν. Εις τον καιρό μου, το εμπόριον ήτον πολλά μικρό, τα χρήματα ήσαν σπάνια, το τάλληρο το επρόφθασα 3 γρόσια, και όποιος είχε 1.000 γρόσια ήτον πράγμα μεγάλο, και έκαμνεν κανείς δουλειαίς, όσες τώρα δεν έκαμνε με χίλια βενέτικα. Η κοινωνία των ανθρώπων ήτο μικρή, δεν είναι παρά η επανάστασίς μας οπού εσχέτισε όλους τους Ελληνας. Ευρίσκοντο άνθρωποι οπού δεν εγνώριζαν άλλο χωριό μακριά μίαν ώραν από το εδικό τους. Την Ζάκυνθο την ενόμιζαν ως νομίζομεν τώρα το μακρύτερο μέρος του Κόσμου. Η Αμερική μάς φαίνεται ως πώς τους εφαίνετο αυτών η Ζάκυνθος».\nΤο απόσπασμα, πυκνό σε ιδεολογικές, οικονομικές και κοινωνικές πληροφορίες, προέρχεται από την έκδοση του 1846 της «Διηγήσεως συμβάντων της ελληνικής φυλής από τα 1770 έως τα 1836». Δύο αράδες τυπωμένες κάτω από τον τίτλο ενημερώνουν για την πατρότητα του έργου, συγχρόνως όμως ειδοποιούν τον αγοραστή-αναγνώστη ότι ο συγγραφέας δεν είναι ένας τυπικός ή κανονικός συγγραφέας, δεν είναι γραφιάς: «Υπαγόρευσε Θεόδωρος Κωνσταντίνου Κολοκοτρώνης». Στο εξώφυλλο δεν κατονομάζεται ο αποδέκτης της υπαγόρευσης, που δεν υπογράφει ούτε τα εκτενή Προλεγόμενά του. Ξέρουμε βέβαια ότι ο σεβαστικός ακροατής του Κολοκοτρώνη, που πέρασε στο χαρτί τα λεγόμενά του και τα εξέδωσε, είναι ο Ζακυνθινός Γεώργιος Τερτσέτης, με σπουδαία παρουσία στην επαναστατημένη και στη μετεπαναστατική Ελλάδα, που η μοίρα του διασταυρώθηκε με τη μοίρα του Κολοκοτρώνη: Σαν παιδί ήταν συμμαθητής του Πάνου και του Γενναίου Κολοκοτρώνη, ενώ σαν μέλος του δικαστηρίου του Ναυπλίου που δίκασε τον Κολοκοτρώνη, τον Πλαπούτα και άλλους αγωνιστές, αρνήθηκε από κοινού με τον Αναστάσιο Πολυζωίδη να υπογράψει την καταδίκη τους σε θάνατο δι’ αποκεφαλισμού, για εσχάτη προδοσία.\nΟ Τερτσέτης, σαν φίλος αδελφικός του Διονύσιου Σολωμού, δεν θα μπορούσε παρά να είναι οπαδός της δημοτικής. Το πιστοποιούν και τα ποιήματά του, γραμμένα με γλωσσικό και μετρικό πρότυπο το δημοτικό τραγούδι. Ως συν-συγγραφέας πάντως της κολοκοτρωναίικης «Διηγήσεως», δηλαδή ως ακροατής, καταγραφέας και εκδότης της αφήγησης του αρχικαπετάνιου, ακολούθησε μια μέση οδό. Χωρίς να εκλογοτεχνίσει τα λόγια του Γέρου του Μοριά, τα απέδωσε σε μια ήπια, επιφανειακή καθαρεύουσα. Δύσκολα φανταζόμαστε τον Κολοκοτρώνη να λέει: «Ο Αναγνώστης Κολοκοτρώνης δίδεται εις την μέθην διά να αλησμονήση τα συμβάντα», δηλαδή την καταδίωξη των Κολοκοτρωναίων από τους Τούρκους, που «έδωσαν διαταγήν: όπου ακουσθούμε να μας χαλάσουν».\nΗ «Διήγησις» είναι μια αυθόρμητη, φυσική αφήγηση, αλλά όχι και μια αυθόρμητη γραφή. Αντίθετα με ό,τι συνέβη με τον Μακρυγιάννη, όπου λεγόμενα και γραφόμενα συμπίπτουν, και γοητεύουν, στην περίπτωση του Κολοκοτρώνη με τη μεσολάβηση του Τερτσέτη υποχωρεί κάπως η προφορικότητα, χωρίς να ηττάται, για να πριμοδοτηθεί η τυπωμένη καλλιέπεια. Η ουσία της αφήγησης μένει άθικτη – και εξαιρετικά ενδιαφέρουσα για τους αναγνώστες των πρώτων μετεπαναστατικών δεκαετιών και για τους σημερινούς, στα διακόσια χρόνια από την Επανάσταση που έκαμε Ελλάδα την Ελλάδα και Ελληνες τους Ελληνες, έτσι όπως το εννοεί και ο Κολοκοτρώνης: «Δεν είναι παρά η επανάστασίς μας οπού εσχέτισε όλους τους Ελληνας». Που τους έκαμε να αλληλογνωριστούν, να συμπολεμήσουν ξεπερνώντας τα όρια της τοπικότητας ή του τοπικισμού, και, χωρίς να πάψουν να αυτοαποκαλούνται και Ρωμιοί και Γραικοί, να κατασταλάξουν στο επίσημο εθνώνυμο «Ελληνες». Αυτό που είχε και το υψηλότερο αντίκρισμα στη λογιοσύνη αλλά και στην κοινή γνώμη της Ευρώπης. Για φιλέλληνες και φιλελληνισμό μιλούσαν και τότε, όχι για φιλογραικούς ή φιλορωμιούς.\nΤα απομνημονεύματα του Κολοκοτρώνη χρωστάνε την ελαφριά καθαρεύουσά τους στην παρεμβολή του Τερτσέτη. Πολλοί άλλοι αγωνιστές όμως, λίγο ή πολύ εγγράμματοι, επέλεξαν μόνοι τους να γράψουν όπως δεν μιλούσαν στις στιγμές του πολέμου ή της ειρήνης, επιβαρύνοντας το κείμενό τους με ποικίλους αναπόφευκτους σολοικισμούς. Με τη βοήθεια κάποιου γραμματικού, φόρεσαν την επίσημη στολή της καθαρεύουσας ή και της αρχαΐζουσας στη γραπτή μορφή των αναμνήσεών τους. Συμμορφώθηκαν έτσι στο «υψηλό» πρότυπο που θεωρούνταν στον καιρό τους ικανό να τους προσπορίσει κύρος ανάμεσα στη λογιοσύνη.\nΣφόδρα αντισολωμική η λογιοσύνη αυτή, απεχθανόταν τα δημοτικά τραγούδια, για τη γλώσσα και το περιεχόμενό τους (γι’ αυτό και βάλθηκε να τα «διορθώσει» νοθεύοντάς τα), και κατέκρινε τον «Υμνον εις την Ελευθερίαν» για τη «φτωχή» και «ακαλαίσθητη» γλώσσα του. Βρήκε πάντως την τερπνή χλευαστική της απάντηση από τον Δημήτριο Καμπούρογλου, που «μετέφρασε» στην καθαρεύουσα το δημοτικό «Του Κίτσου η μάνα» («Του Κίσσου η μήτηρ ’κάθητο επ’ όχθης ποταμίου, / ήριζε τοίνυν μετ’ αυτού και το ελιθοβόλει»), και τον Κωστή Παλαμά, που «ανύψωσε» επίσης στην καθαρεύουσα την πρώτη στροφή του «Υμνου»: «Γνωρίζω σε εκ κόψεως / της σπάθης της δεινής, / γνωρίζω σε εξ όψεως / δι’ ης την γην βία μετρείς»…\nΣε όποια γλώσσα κι αν παραδόθηκαν όμως τα Απομνημονεύματα των αγωνιστών του ’21, η ανάγνωσή τους από εμάς τους απογόνους δεν είναι τίποτε λιγότερο από χρέος. Πολλοί οι λόγοι, εδώ ωστόσο θα μείνω στο εξής: Στα Ενθυμήματα των καπεταναίων, των προεστών, των πολιτικών τίθενται ήδη με ωριμότητα (και ορισμένες στιγμές με ωμότητα) προβλήματα που οι επόμενες γενιές δίστασαν να τα μελετήσουν με την ευθύτητα και την ειλικρίνεια των ίδιων των πρωταγωνιστών, συχνά δε επέλεξαν μιαν αυτοδικαιωτική μυθοπλασία αντί της μαρτυρημένης ιστορίας.\nΓια να περιοριστώ στην αφήγηση του Κολοκοτρώνη, εντοπίζουμε ήδη εκεί, ανάμεσα σε πολλά άλλα, τρία θέματα που το ορθό (ή διορθωμένο) εθνικό μας αφήγημα προτιμά να τα αποσιωπά ή να τα υποβαθμίζει. Το πρώτο: Οι κλέφτες δεν έβρισκαν πάντα θερμή και προστατευτική την αγκαλιά των υπόλοιπων Ελλήνων, με αποτέλεσμα πράξεις αντεκδίκησης. «Εστείλαμε εις τα Βέρβενα να μας στείλη ψωμί και ζωοτροφίες και αυτοί μάς αποκρίθησαν: “έχομε βόλια και μπαρούτι” και επήγαμεν και τους χαλάσαμε» λέει ο Κολοκοτρώνης. Το δεύτερο: Ούτε οι καλόγεροι, οι κληρικοί γενικά, ταυτίζονταν πάντα με το ίνδαλμα που πλάσαμε γι’ αυτούς. «Ο Γιάννης [Κολοκοτρώνης] επήγε εις τους Αιμυαλούς, μοναστήρι, του έδωκε ένας καλόγερος φαγί και έπειτα επήγε, έδωσε είδησιν εις τους Τούρκους, επήγαν, τον πολιόρκησαν εις τον ληνόν και τον εσκότωσαν». Το τρίτο, η σφαγή της Τριπολιτσάς, μέγα ταμπού: «Το άλογό μου από τα τείχη έως τα σαράγια δεν επάτησε γη. […] Το ασκέρι οπού ήτον μέσα το Ελληνικό έκοβε και εσκότωνε από Παρασκευή έως Κυριακή, γυναίκαις, παιδιά και άνδραις 32.000». Θα πούμε και τον Κολοκοτρώνη εθνομηδενιστή;


Φωτεινή Πιπιλή: Αποσπάσματα από τη συζήτηση στη Βουλή της ερώτησής μου για τα κτήρια Μητσάκη του Μαρασλείου\nΑποσπάσματα από τη συζήτηση στη Βουλή της ερώτησής μου για τα κτήρια Μητσάκη του Μαρασλείου\nΑναρτήθηκε από Φωτεινή Πιπιλή στις 3:13 μ.μ.\nBoultouka Fillio είπε...\nΚυρία Πιπιλή, σχετικά με το "επίκαιρο ερώτημα" που θέσατε στο κοινοβούλιο, θα ήθελα να σχολιάσω τα εξής: Το σχολείο στο οποίο αναφερθήκατε έχει ΤΑΥΤΟΤΗΤΑ. Πρόκειται για το 15o Ολοήμερο Δημοτικό Σχολείο Αθηνών που ιδρύθηκε το 1895.\nΕπίσης μετά το σεισμό του 1999 ΔΕΝ μεταστεγάστηκε το 15ο σε containers. Τέλος, το 15ο Ολοήμερο Δημοτικό Σχολείο Αθηνών είναι\nσχολείο της περιοχής του Κολωνακίου και όχι ΤΩΝ ΑΜΠΕΛΟΚΗΠΩΝ ΚΑΙ ΤΟΥ ΓΚΥΖΗ. Μήπως αυτές οι ανακρίβιες παραπλανούν το κοινοβούλιο;;;\n13 Μαΐου 2010 - 8:43 μ.μ.\nNTEΠΥ ΒΡΕΤΤΟΥ είπε...\nKυρία Πιπιλή, εμείς οι γονείς των μαθητών του 15ου Δημοτικού σχολείου, έχουμε παρακολουθήσει με αρκετό ενδιαφέρον τις επερωτήσεις σας στη Βουλή, σχετικά με την εκκρεμότητα της στέγασης του σχολείου μας. Από την αρχική παράλογη ,για εμάς, πρόταση σας να στεγαστεί το σχολείο σε άλλη γειτονιά(προσφυγικά Αλεξάνδρας) προχωρήσατε σε δεύτερη πρόταση ,για στέγαση στα γνωστά διατηρητέα κτίρια του 401.Παροτι ενδιαφέρουσα η πρόταση σας ουσιαστικά αποτελεί υπεκφυγή, με δεδομένη την νεφελώδη ιδιοκτησιακή κατάσταση των κτιρίων και του γεγονότος ότι οι εργασίες αποκατάστασης τους ,λόγω της πρόσφατα αναγνωρισμένης αρχιτεκτονικής τους αξίας από το Κ.Σ.Ν.Μ. ,μετατίθενται, κατά το ελληνικόν, στις καλένδες. Αντίθετα οι πρόσφατες σχετικές αποφάσεις και του Κ.Σ.Ν.Μ και του Υπ. Πολιτισμού ,αλλά και οι παλαιότερες του Υπ. Παιδείας, δίνουν το πράσινο φως για την ΑΜΕΣΗ λύση στο πρόβλημα.\nΘα σας πρότεινα ,καταλήγοντας ,στην επόμενη επερώτηση σας ,να υποστηρίξετε την ανέγερση ενός κτιρίου που θα εναρμονίζεται με τον Μαρασλειακό χώρο. Με αυτόν τον τρόπο μπορείτε να γίνετε συμμέτοχος στη λύση και όχι στο πρόβλημα!!\n13 Μαΐου 2010 - 11:02 μ.μ.\nΕίμαι μία μητέρα έχω δύο παιδιά και μένω στην οδό Ξενοκράτους στο Κολωνάκι.\nΠέρασα και εγώ όπως και εσείς τα μαθητικά μου χρόνια στο Μαρασλειακό χώρο. Πίστευα ότι και τα παιδιά μου θα είχαν το δικαίωμα να πάνε στο σχολείο της γειτονίας τους (Δημοτικό-Γυμνάσιο-Λύκειο, Δημόσια παιδεία ξέρετε....) και όχι σε ένα ιδιωτικό το οποίο μπορεί να μην έχω την δυνατότητα να πληρώσω.\nΑπό την παρέμβασή σας στην Βουλή και την λύση που δώσατε, κατάλαβα ότι ενώ εσείς μπορούσατε να πάτε στο σχολείο της γειτονιάς σας τα παιδιά της περιοχής του Κολωνακίου θα πρέπει να πάνε σχολείο στα προσφυγικά στο Γήπεδο του Παναθηναϊκού στους ΑΜΠΕΛΟΚΗΠΟΥΣ.\nΞέρετε, στην περιοχή του Κολωνακίου δεν υπάρχει άλλο σχολείο σε αντίθεση με τους Αμπελοκήπους που γύρω από τα προσφυγικά υπάρχουν τρία Δημοτικά Σχολεία.\nΘα μου επιτρέψετε να παρατηρήσω ότι θα ήταν σοφό πριν κάνατε την οποιαδήποτε παρέμβαση στην Βουλή να είχατε ενημερωθεί σφαιρικότερα.\nΜε ποιο δικαίωμα προσπαθείτε να στερήσετε από το παιδί μου και από εμένα το δικαίωμα που έχει κάθε Έλληνας πολίτης να πάει στο σχολείο της ΓΕΙΤΟΝΙΑΣ του ?\nΓιατί θέλετε να στείλετε τα παιδιά μου στα προσφυγικά στο Γήπεδο του Παναθηναϊκού (όπως αστόχαστα είπατε: 700 μέτρα παρακάτω) ?\nΠου είναι οι ευαισθησίες σας απέναντι στους συμπολίτες σας, στα παιδιά και πόσο μάλλον στους κατοίκους αυτής της πόλης που τόσο ταλαιπωρούνται και που εσείς εκπροσωπείτε στο κοινοβούλιο?\n14 Μαΐου 2010 - 11:04 π.μ.


Β΄ Ιταλίας: Πεσκάρα - Βενέτσια\nΑν η Πεσκάρα συνεχίσει να εκμεταλλεύεται τον παράγοντα έδρα, τότε θα παλέψει με πολλές πιθανότητες να μπει στην πρώτη οκτάδα της βαθμολογίας. Πάντως το ματς απέναντι στην σκληροτράχηλη Βενέτσια δεν είναι εύκολο.\nB' Ιταλίας: Περούτζια - Έμπολι\nΗ μια (Περούτζια) παλεύει για να κρατηθεί κοντά στη πρώτη οκτάδα. Η άλλη (Έμπολι) θέλει να πλησιάσει και άλλο τις θέσεις που δίνουν την απευθείας άνοδο.\nΒέλγιο: Κορτράικ - Σταντάρ Λιέγης (VIDEO)\nΤρεις βαθμοί χωρίζουν τις δύο ομάδες στην βαθμολογία, με την Κορτράικ να έχει βελτιώσει κατά πολύ την εικόνα της.\nΒέλγιο: Σιντ Τρούιντεν - Αντβερπ (VIDEO)\nΑποτελούν δύο απο τις ευχάριστες εκπληξεις του πρωταθλήματος, αφού βρίσκονται αρκετά ψηλά σε σχέση με αυτά που είχαν τεθεί από την αρχή της σεζόν.\nΒ' Ιταλίας: Πάρμα - Σπέτσια (VIDEO)\nΤο συγκεκριμένο παιχνίδι ανοίγει την αυλαία της 21ης αγωνιστικής του πρωταθλήματος, με τις δύο ομάδες να έχουν στόχο το καλύτερο δυνατό πλασάρισμα ενόψει των μπαράζ ανόδου. Με τη διαφορά ότι η Σπέτσια βρίσκεται εκτός πρώτης οκτάδας, παρά το γεγονός ότι το τελευταίο διάστημα έχει θετικά αποτελέσματα.\nΠρέμιερ Λιγκ: Γουότφορντ - Λέστερ\nΈχοντας διανύσει τον πρώτο γύρο του πρωταθλήματος, υπήρξαν στιγμές κατά την διάρκεια του, που οι δύο ομάδες έκαναν αναπροσαρμογή των στόχων τους στη κατηγορία. Με τη Λέστερ πλέον να μην κοιτάξει χαμηλά και να σκέφτεται την ευρωπαϊκή έξοδο. Πλέον οι φιλοξενούμενοι βρίσκονται στην 8η θέση έχοντας 27 βαθμούς και απέψχουν από την 5η Τότεναμ επτά πόντους. Μάλιστα αν είχε καταφέρει να έχει καλύτερα αποτελέσματα στα τελευταία δύο ματς, ίσως να βρισκόταν πιο κοντά της.\nΠρέμιερ Λιγκ: Χάντερσφιλντ - Στόουκ\nΟ στόχος των δύο ομάδων είναι κοινός και αφορά στην παραμονή στην μεγάλη κατηγορία. Μέχρι σήμερα καμία δεν έχει καταφέρει να ξεχωρίσει. Όμως υπάρχουν στιγμές θετικές που έχουν βοηθήσει για να βρίσκονται πάνω από τη ζώνη του υποβιβασμού.\nΠρέμιερ Λιγκ: Τσέλσι - Μπράιτον\nΜονότερμα έπαιξε τη Έβερτον στο προηγούμενο παιχνίδι η Τσέλσι, αλλά δεν κατάφερε να σκοράρει ένα γκολ που θα της έδινε τη νίκη. Έτσι με το 0-0 απώλεσε την ευκαιρία να πλησιάσει ακόμα περισσότερο τη Μάντσεστερ. Η ομάδα του Κόντε έπαιξε στο Γκούντισον Παρκ, ποδόσφαιρο κυριαρχίας. Είχε εντυπωσιακά ποσοστά κατοχής της μπάλας, ενώ προσπάθησε να κάθε τρόπο να πετύχει ένα γκολ. Ωστόσο ούτε οι σέντρες στο φινάλε βοήθησαν, αλλά ούτε τα σλάλομ του Αζάρ είχαν αποτελέσματα.\nΣελίδα 105 από 210


prototypia: Ανδρέας Κατσανιώτης: «Ο κομματικός Περιφερειάρχης του χθες σήμερα το παίζει υπερκομματικός»\n«Δεν περιμέναμε τίποτα νέο από έναν πολιτικό που εκπροσωπεί το παλιό. Γι’ αυτό, αφού ο κ. Κατσιφάρας εξαργύρωσε την κομματική του καταγωγή με πολύχρονη θητεία σε βουλευτικά και υπουργικά έδρανα, έσπευσε να ταχθεί στο πλευρό του κ. Τσίπρα. Ο κομματικός Περιφερειάρχης του χθες σήμερα το παίζει υπερκομματικός . Δικαίωμά του. Δικαίωμα και των πολιτών όμως να τον κρίνουν και να αντιληφθούν πλέον την πλήρη ανεπάρκεια και...\nαδυναμία του να συμπλεύσει με το σήμερα και το αύριο της Δυτικής Ελλάδας».


Ένα ρούμι με ζωντανό χαρακτήρα, γλυκό με ένα μακρύ σύνθετο φινίρισμα. Μοναδικά ισορροπημένο.\nSt. Lucia Chairman’s Reserve 1931 Premium Ρούμι 700ml ποσότητα\nΚατηγορίες: Premium Aged, Premium Ρούμι, ΠΟΤΑ, Ρούμι Ετικέτες: 1931, Chairman's Reserve, premium aged, Rum, St. Lucia\nΤο St. Lucia Chairman’s Reserve 1931 είναι ένα ρούμι αφιέρωμα στη φιλοσοφία ρούμι και ξεκίνησε να παράγεται στη βιοτεχνία που δημιούργησε ο Denis Barnard, όταν άνοιξε το οινοποιείο Dennery το 1931 το οποίο στη συνέχεια συγχωνεύθηκε με το αποστακτήριο Roseau για να σχηματίσουν το St. Lucia αποστακτήριο.\nΧαρακτήρας: Αναζωογονητικές νότες από γκουάβα και ακτινίδιο, ακολουθούμενες από μαγειρεμένα δαμάσκηνα, καφέ ζάχαρη και γήινα φασόλια καφέ.\nΔώστε πρώτος μία αξιολόγηση “St. Lucia Chairman’s Reserve 1931 Premium Ρούμι 700ml” Ακύρωση απάντησης


Παμπλόνα: Όλα τα εστιατόρια Restaurante Europa: Εστιατόρια στην περιοχή\nΕυρώπη Ισπανία Ναβάρα Παμπλόνα Εστιατόρια σε Παμπλόνα Restaurante Europa\nΝο 5 από 491 στην κατηγορία Εστιατόρια για: Παμπλόνα €€€€\nΣύγχρονη, Μεσογειακή, Ευρωπαϊκή Calle Espoz y Mina 11, 31002, Παμπλόνα, Ισπανία+34 948 22 18 00Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 825 κριτικέςΕξαιρετικό65%Πολύ καλό25%Μέτριο7%Ανεπαρκές2%Πολύ κακό1%Ώρες εστιατορίου + Προσθήκη ωρώνΚΟΥΖΙΝΕΣ Σύγχρονη, Μεσογειακή, Ευρωπαϊκή, Ισπανική, Κατάλληλο για χορτοφάγους, Πιάτα χωρίς γλουτένη ΤΙΜΗ €€€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Calle Espoz y Mina 11, 31002, Παμπλόνα, ΙσπανίαΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (825)Βαθμολογία ταξιδιωτών Εξαιρετικό44Πολύ καλό10Μέτριο4Ανεπαρκές1Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (60)Ισπανικά (669)Αγγλικά (101)Περισσότερες γλώσσες Γλώσσα Ελληνικά (60)Ισπανικά (669)Αγγλικά (101)Γαλλικά (14)Ιταλικά (13)Γερμανικά (8)Πορτογαλικά (7)Ρωσικά (5)Ολλανδικά (3)Ιαπωνικά (2)Κινέζικα (Παραδ.) (2)Κινέζικα (Απλοπ.) (2)Σουηδικά (1)Τούρκικα (1)Δείτε τι λένε οι ταξιδιώτες: 1 - 10 από 60 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJC_TorrenegraΠαμπλόνα, Ισπανία103Η κριτική γράφτηκε πριν από 1 εβδομάδα μέσω κινητής συσκευής Fav μου στην Παμπλόνα.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkepokomemoloΜαϊάμι, Φλόριντα7628Η κριτική γράφτηκε πριν από 2 εβδομάδες μέσω κινητής συσκευής Εξαιρετικό φαγητό! Μεγάλη και φιλική εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMoreVacaChicago, IL, USA65Η κριτική γράφτηκε 4 Ιουνίου 2017 μέσω κινητής συσκευής Εξαιρετική εμπειρία και αξίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 14 Ιουνίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTreyofLONLondon4314Η κριτική γράφτηκε 31 Μαΐου 2017 μέσω κινητής συσκευής Εκπληκτικό φαγητό και αξίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 13 Ιουνίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιe103dbΒαρκελώνη, Ισπανία17062Η κριτική γράφτηκε 5 Δεκεμβρίου 2016 μέσω κινητής συσκευής Το Best σε PamplonaΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 3 Ιανουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPatricia C2Η κριτική γράφτηκε 9 Νοεμβρίου 2016 μέσω κινητής συσκευής Όλα τα χρονικά αριστείαςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 14 Νοεμβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMatt_DinaΠαμπλόνα, Ισπανία13774Η κριτική γράφτηκε 18 Οκτωβρίου 2016 Παραδοσιακή κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 14 Νοεμβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLuis CΜπουάζ, Αϊντάχο349Η κριτική γράφτηκε 24 Σεπτεμβρίου 2016 Το φαγητό αξίζει το 1 αστέρι Michelin βαθμολογίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 18 Οκτωβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιUlf-GourmetAlhaurin el Grande, Ισπανία439142Η κριτική γράφτηκε 16 Σεπτεμβρίου 2016 Το καλύτερο από το προσωπικό, ο σομελιέΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 20 Σεπτεμβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHannah SΑδελαΐδα, Αυστραλία12951Η κριτική γράφτηκε 25 Αυγούστου 2016 Εκπληκτική.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Juan M I, Gerente του Restaurante Europa, έχει απαντήσει σε αυτή την κριτικήΑπάντηση: 6 Σεπτεμβρίου 2016Μετάφραση Google Περισσότερα\nΠροηγούμενοΕπόμενο123456Ενημέρωση καταχώρισης… Στην περιοχή Κοντινά εστιατόριαBar Gaucho1.949 κριτικές 0,02 χλμ μακριά Bar Monasterio60 κριτικές 0,01 χλμ μακριά La Tasca de Don Jose Plaza del Castillo135 κριτικές 0,06 χλμ μακριά Κοντινά αξιοθέαταPlaza del Castillo891 κριτικές 0,1 χλμ μακριά Town Hall600 κριτικές 0,28 χλμ μακριά Monumento al Encierro576 κριτικές 0,18 χλμ μακριά Plaza de Toros de Pamplona104 κριτικές 0,16 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Restaurante Europa και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nΣύγχρονη, Μεσογειακή, Ευρωπαϊκή, Ισπανική, Κατάλληλο για χορτοφάγους, Πιάτα χωρίς γλουτένη


Ολοκληρώθηκε η αναβάθμιση του αεροδρομίου «Μακεδονία» και άλλων 13 αεροδρομίων στη χώρα - Εφημερίδα ΛΑΟΣ Βέροια Ημαθίας\nΟλοκληρώθηκε η αναβάθμιση του αεροδρομίου «Μακεδονία» και άλλων 13 αεροδρομίων στη χώρα\n11 Φεβ 2021 15:45\nΌπως αναφέρεται στην επίσημη ανακοίνωση της Fraport, οι εργασίες στα αεροδρόμια δε σταμάτησαν κατά τη διάρκεια των καλοκαιρινών μηνών τα τρία πρώτα χρόνια με υψηλή επιβατική κίνηση. Συνεχίστηκαν δε κι εν μέσω της πανδημίας, ξεπερνώντας τις δυσκολίες και τα τεράστια εμπόδια που προέκυψαν. Έτσι, τον Ιανουάριο του 2021, η Fraport Greece ολοκλήρωσε τα έργα και στα 14 αεροδρόμια, νωρίτερα από τη συμβατική υποχρέωση η οποία είχε τεθεί για τον Απρίλιο του 2021.\nΕπενδυτικό πρόγραμμα 440 εκ. ευρώ\nTo επενδυτικό πρόγραμμα ύψους 440 εκατ. ευρώ της Fraport Greece, μεταμόρφωσε τα αεροδρόμια. Η επένδυση περιλάμβανε: Την κατασκευή πέντε νέων σύγχρονων αεροσταθμών, πέντε επεκτάσεις, τέσσερις αναδιαμορφώσεις αεροσταθμών, την κατασκευή και ανακαίνιση 12 πυροσβεστικών σταθμών και την ανακαίνιση 12 διαδρόμων αποπροσγείωσης. Ακόμη, όλα τα αεροδρόμια πλέον διαθέτουν μοντέρνα συστήματα διαχείρισης αποσκευών και ανίχνευσης εκρηκτικών.\nΟι αλλαγές στα 14 αεροδρόμια\n100 εκ. ευρώ στο αεροδρόμιο Μακεδονία\nΤέλος, το μεγαλύτερο αεροδρόμιο διαχείρισης της Fraport Greece για την αναβάθμιση του οποίου επενδύθηκαν 100 εκατ. ευρώ, το αεροδρόμιο «Μακεδονία» της Θεσσαλονίκης, διαθέτει έναν νέο τερματικό σταθμό ο οποίος συνδέεται με τον προϋπάρχοντα με αερογέφυρες. Με αυτό τον τρόπο διπλασιάστηκε η συνολική έκταση των αεροσταθμών του αεροδρομίου. Νέοι χώροι check-in, διπλάσιες πύλες αναχώρησης, νέα καταστήματα εστίασης και αγορών συνθέτουν ένα αεροδρομικό περιβάλλον που θυμίζει τα δημοφιλέστερα αεροδρόμια της Ευρώπης.\nΤα υπόλοιπα περιφερειακά\nΑναλυτικότερα, τα αεροδρόμια στα οποία τα έργα αναβάθμισης ολοκληρώθηκαν πρώτα ήταν της Ζάκυνθου, της Κρήτης στα Χανιά και της Καβάλας. Στη Ζάκυνθο, υλοποιήθηκε η ανακαίνιση και αναδιαμόρφωση του τερματικού σταθμού οπότε τα check- in αυξήθηκαν κατά 35% και τα σημεία ασφαλείας κατά 150%. Στο αεροδρόμιο Χανίων αναδιοργανώθηκε πλήρως ο αεροσταθμός, οι πύλες αυξήθηκαν κατά 25% και τα σημεία ασφαλείας και ελέγχου διπλασιάστηκαν. Ανάλογες εργασίες ανακαίνισης πραγματοποιήθηκαν και στην Καβάλα όπου στο «Μέγας Αλέξανδρος», μεταξύ άλλων, επεκτάθηκε ο τερματικός σταθμός κατά 1.900 τ.μ.\nΣτην ηπειρωτική χώρα, ένα ακόμα αεροδρόμιο που άλλαξε εντελώς είναι αυτό του Ακτίου το οποίο επεκτάθηκε κατά 2.500τ.μ, αναμορφώθηκε πλήρως και έχει πλέον 14 check-in, 7 πύλες αναχώρησης και διπλάσια σημεία ασφαλείας. Στη Σάμο, μετά και την ολοκλήρωση των έργων εκσυγχρονισμού και την επέκταση κατά 1.500τ.μ., έχουν προκύψει αύξηση του αριθμού των check-in, των πυλών αναχώρησης και των σημείων ασφαλείας.\nΤο αεροδρόμιο της Σκιάθου, είναι μεγαλύτερο κατά 2.200 τ.μ. και πλήρως ανακαινισμένο, ενώ στη Μυτιλήνη, το «Οδυσσέας Ελύτης», διαθέτει έναν εκ βάθρων ολοκαίνουργιο σύγχρονο και άνετο αεροσταθμό έκτασης 7.100τ.μ. Τα έργα που ολοκληρώθηκαν και στο αεροδρόμιο «Άννα Πολλάτου» της Κεφαλονιάς έχουν δώσει έναν νέο αεροσταθμό επιφάνειας 10.700τ.μ γεγονός που συνεπάγεται με αυξημένα check-in κατά 70%, με διπλάσια σημεία ασφαλείας και διπλάσιες πύλες αναχωρήσεων.\nΟ ολοκαίνουργιος και μεγαλύτερος κατά 50% αεροσταθμός στο αεροδρόμιο Μυκόνου. Έχει πλέον περισσότερα check-in και πύλες αναχωρήσεων ενώ έχει αξιοποιηθεί πλήρως η επέκταση του τερματικού σταθμού για τη διευκόλυνση των επιβατών και των χρηστών του αερολιμένα.\nΤο ίδιο ισχύει και για το “Ιωάννης Καποδίστριας” της Κέρκυρας. Παραδόθηκε το δεύτερο τρίμηνο του 2020. Ο νέος τερματικός σταθμός επιφάνειας 10.400τ.μ. ως επέκταση του υφιστάμενου φιλοξενεί 28 check-in, 8 σημεία ελέγχου και 12 πύλες αναχώρησης.\nΔικηγορικός Σύλλογος Βέροιας: Συμβολική συγκέντρωση διαμαρτυρίας σήμερα μπροστά στο Δικαστικό Μέγαρο Βέροιας\n15 Απρ 11:40


"Μυτόγκες" και "Αυτάρες": Κι αν είναι απολύτως ok ακριβώς έτσι όπως είναι; Το Go With the Flaw 2 κάτι τέτοιο φαίνεται να εννοεί. - The Curly Sue\nΗ νέα καμπάνια της Diesel είναι 1,5 λεπτό ποιοτικού, ψυχαναλυτικού μάρκετινγκ\nΌχι, το Go With the Flaw 2 της Diesel δεν προσφέρεται ως μια ακόμη αφορμή να τα βάλουμε με την “κακή” βιομηχανία της μόδας και τα “νοσηρά” της πρότυπα (που, τι έκπληξη, τα σπάει η Diesel προβάλλοντας την εναλλακτική ομορφιά, woohoo). Αυτή θα ήταν μια πρώτη και αρκετά επιδερμική προσέγγιση.\nΗ καινούργια καμπάνια της Diesel, ή μάλλον το δεύτερο κεφάλαιο της ήδη τρέχουσας Go With the Flaw, λέει κάτι άλλο. Τα “ψεγάδια” είναι εκεί και θα είναι πάντα εκεί. Είναι αναπόδραστα κομμάτια της ζωής, όπως κάθε τι άλλο που δεν επιλέγουμε, δεν μας ενθουσιάζει, αλλά δεν περιέχει και κάτι εγγενώς κακό βρε παιδί μου. Τόσο φυσικά όσο και όλα τα προτερήματά μας, αθροισμένα.\nΜήπως, λοιπόν, μετά από αιώνες αυτομαστιγώματος και self-loathing, μήηηηπως λέω, ήρθε η στιγμή να εξετάσουμε το ενδεχόμενο τα “ψεγάδια” να μην είναι τελικά ψεγάδια; Μήπως το μόνο ψεγάδι εν προκειμένω είναι η εμμονή μας με το να βαφτίζουμε ψεγάδι ό,τι παρεκκλίνει απ’ τη μονοδιάστατη και μπανάλ αντίληψή μας περί ωραίου;\nΝαι ναι, ξέρω τι θα μου πείτε. Τότε γιατί η Diesel (και η κάθε Diesel) χρησιμοποιεί μοντέλα, δηλαδή άτομα με χαρακτηριστικά που παραπέμπουν μόνο στο παραδοσιακά όμορφο; Πού είναι οι χοντροί, πού είναι οι κοντοί, πού είναι οι γυναίκες με κυτταρίτιδα, πού είναι όσοι φέρουν γνωρίσματα που έχουμε όλοι χωνέψει εξ απαλών ονύχων ως ελαττώματα;\nΗ απάντηση είναι “στο σπίτι τους”. Γιατί όλοι αυτοί αποτελούν την πλειοψηφία. Η βιομηχανία της μόδας χρησιμοποιεί και θα χρησιμοποιεί μοντέλα όχι επειδή είναι καλύτερα ή ομορφότερα από τον μέσο όρο, αλλά επειδή είναι διαφορετικά από τον μέσο όρο. Και όταν πουλάς ένα προϊόν, εμπνέεις τον καταναλωτή να ονειρευτεί το διαφορετικό και σπάνιο, αυτό που μάλλον δεν έχει. Δεν τον παρακινείς να κατακτήσει κάτι που του μοιάζει (με τον ίδιο τρόπο που οι διαφημίσεις σαμπουάν δείχνουν φίνο μαλλί κομμωτηρίου και όχι άλουστο καθημερινό κότσο. Χωρίς αυτό να σημαίνει κάτι κακό για τον κότσο, ε;).\nΤο κάθε τι εξυπηρετεί τον σκοπό του, η μία κατάσταση δεν αποκλείει την άλλη, ούτε την αποθεώνει ούτε την καβαλάει. Ο κανόνας συνυπάρχει με την εξαίρεση -όπου κι αν πιστεύει ο καθένας πως ανήκει. Τα πρότυπά μας (άραγε υπάρχει όντως αυτό το πράγμα;) τα επιλέγουμε μόνοι μας. Είναι στο χέρι μας να επιλέξουμε τα σωστά (δηλαδή αυτά που δεν μας κάνουν να νιώθουμε άσχημα με τον εαυτό μας) ή να μην επιλέξουμε καθόλου.\nΑ, νομίζω έχει σημασία να σταθούμε λίγο στην τέλεια φάτσα του μικρού στο τέλος. Τα μεγάλα αυτιά και η μύτη δεν είναι κάποια εκδίκηση της μοίρας στους γονείς του που τα απαρνήθηκαν, ούτε μνησίκακη μομφή στις πλαστικές γενικά. Είναι μια τρανή απόδειξη ότι τα πάντα είναι θέμα προοπτικής, συμβολισμού και perception. Αν έχεις πείσει τον εαυτό σου -πάντα με τη βοήθεια της καταπιεστικότατης κοινωνίας μας- πως το “ψεγάδι” είναι ψεγάδι, ψεγάδι θα παραμείνει. Μέχρι ν’ ανοίξεις λίγο το μυαλό σου, ελάχιστα, όσο χρειάζεται για να χωρέσει η υποψία έστω, πως εσύ αποφασίζεις τι είναι τι.\nPrevious article The End of the F***ing World: Πολλή πόζα, λίγη αλήθεια\nNext article Παροπλισμένοι στη μέση: Πώς τα άκρα κατάφεραν τελικά να κυριαρχήσουν\nΥψηλή Ραπτική και Φύση: Μια σχέση μορφολογικής συνάφειας


«Κλείνουν» τμήματα σε δύο Λύκεια της Αθήνας, λόγω κρουσμάτων της νέας γρίπης. | ΠΑΛΑΙΟΚΑΣΤΡΟ ΦΘΙΩΤΙΔΑΣ (ΚΑΛΩΣ ΗΡΘΑΤΕ ΣΤΟ ΧΩΡΙΟ ΜΑΣ)\n«Κλείνουν» τμήματα σε δύο Λύκεια της Αθήνας, λόγω κρουσμάτων της νέας γρίπης.\nPosted on 28/09/2009 by palaiokastro\nΤην παύση λειτουργίας όλων των τμημάτων της Β’ και Γ’ τάξης του Λυκείου Μελισσίων, καθώς και ενός τμήματος της Α’ τάξης στο 4ο Λύκειο Χαϊδαρίου, μετά τον εντοπισμό συνολικά 22 μαθητών με συμπτώματα νέας γρίπης, ζήτησε το υπουργείο Υγείας. Τα τμήματα αυτά θα παραμείνουν «κλειστά» από τη Δευτέρα έως και την Παρασκευή.\n«Μεταξύ των μαθητών του γ’ τμήματος της Α’ τάξης του 4ου Λυκείου Χαϊδαρίου, επιβεβαιώθηκαν την Κυριακή 4 κρούσματα νέας γρίπης από τον ιό Α(Η1Ν1), τα οποία ήρθαν σε επαφή με επιβεβαιωμένο κρούσμα της νόσου, που φοιτά στο ίδιο τμήμα του Λυκείου. Συμπτώματα γρίπης παρουσίασαν συνολικά 9 μαθητές.\n»Επίσης, μεταξύ των μαθητών της Β’ τάξης του Λυκείου Μελισσίων, επιβεβαιώθηκαν την Κυριακή 3 κρούσματα νέας γρίπης από τον ιό Α (Η1Ν1), τα οποία ήρθαν σε επαφή με επιβεβαιωμένα κρούσματα της νόσου, που φοιτούν στην ίδια τάξη. Συμπτώματα γρίπης παρουσίασαν συνολικά 13 μαθητές.\n»Κατόπιν των ανωτέρω και με τη σύμφωνη γνώμη της προέδρου του Εθνικού Συμβουλίου για την Αντιμετώπιση της Νέας Γρίπης και μετά από συνεννόηση και σύμφωνη γνώμη των υπουργών Υγείας και Παιδείας, ζητήθηκε από το Νομάρχη Αθηνών, ο οποίος και κατά το νόμο είναι ο αρμόδιος για την παραπάνω διαδικασία και για τις περαιτέρω ενέργειες, η παύση λειτουργίας του τμήματος Α3 του 4ου Λυκείου Χαϊδαρίου για 5 μέρες, αρχόμενη από τη Δευτέρα και η παύση λειτουργίας όλων των τμημάτων της Β’ και Γ’ Λυκείου Μελισσίων, για 5 μέρες, αρχόμενη από τη Δευτέρα επίσης».\n« ΕΚΛΟΓΕΣ – ΕΛΛΑΔΑ: Οι αλλαγές του εκλογικού χάρτη από το 1974 έως το 2007. Διαβάστε όλα τα πρωτοσέλιδα των εφημερίδων: Απογευματινών-Οικονομικων, Αθλητικών, Θεσσαλονικής (28-9-2009) »


Σάκης Παπαδόπουλος για στάση ΑΝΕΛ: "Με τέτοια τερτίπια, δεν πάει πολύ" - CNN.gr\nΣάκης Παπαδόπουλος για στάση ΑΝΕΛ: "Με τέτοια τερτίπια, δεν πάει πολύ"\nΤετάρτη, 20 Σεπτεμβρίου 2017 14:40\n«Τερτίπια» πίσω από τη στάση των Ανεξαρτήτων Ελλήνων που διαφωνούν και αξιώνουν την απόσυρση ρυθμίσεων που φέρνει προς ψήφιση η κυβέρνηση, βλέπει ο Σάκης Παπαδόπουλος με αφορμή όσα διαδραματίστηκαν στη Βουλή με την τροπολογία Κοντονή που αναγνώριζε την αυτοαποκαλούμενη «Τουρκική Ένωσης Ξάνθης».\nΠαρεμβαίνοντας στη συζήτηση στην ολομέλεια της Βουλής λίγο μετά την τοποθέτηση του Θανάση Παπαχριστόπουλου, ο βουλευτής του ΣΥΡΙΖΑ απηύθυνε κι ο ίδιος με τη σειρά του έκκληση στον Πάνο Καμμένο και την Κ.Ο. των Ανεξαρτήτων Ελλήνων: «Αυτά τα ζητήματα αφορούν και την αγνή σχέση μας με του Ανεξάρτητους Έλληνες. Ο Θανάσης Παπαχριστόπουλος που τον εκτιμώ, μας είπε ούτε λίγο ούτε πολύ, αγαπητέ υπουργέ, ότι θα πρέπει να αποσύρουμε την τροπολογία, επειδή είναι αντίθετη με τις πατριωτικές ευαισθησίες των ΑΝΕΛ. Να είμαστε καθαροί. Σε ζητήματα που είναι θέματα αρχών, κάνουμε κι εμείς έκκληση και στον Πρόεδρο των ΑΝΕΛ και στην Κοινοβουλευτική τους Ομάδα», είπε και πρόσθεσε: «Γιατί ο Πρόεδρος των ΑΝΕΛ, ο κ. Καμμένος, είπε ότι «θα πάμε μαζί για να δώσουμε τη μάχη του έργου που κάνουμε στις επόμενες εκλογές». Αυτό, όμως, με τέτοια τερτίπια, δεν πάει πολύ. Και νομίζω ότι αυτή η προειδοποίηση πρέπει να απευθυνθεί. Οι καθαρές κουβέντες κάνουν και τους καθαρούς φίλους».\nΕκτίμησε δε, ότι στην επόμενη Βουλή που θα προκύψει μετά τις εκλογές με απλή αναλογική, θα δημιουργούν πραγματικές προγραμματικές συμφωνίες. «Επιμένω ότι πρέπει να προετοιμαζόμαστε για ένα Κοινοβούλιο, μετά τις επόμενες εκλογές, της απλής αναλογικής, που θα δημιουργεί πραγματικά προγραμματικές συμφωνίες, ας κάνουμε από τώρα αυτές τις συζητήσεις. Ας τις κάνουμε από τώρα για να είμαστε καθαροί».\nΠΟΛΙΤΙΚΗ\t· ΣΑΚΗΣ ΠΑΠΑΔΟΠΟΥΛΟΣ\t· ΑΝΕΞΑΡΤΗΤΟΙ ΕΛΛΗΝΕΣ\t· ΤΡΟΠΟΛΟΓΙΑ ΚΟΝΤΟΝΗ ΓΙΑ ΤΟΥΡΚΙΚΗ ΕΝΩΣΗ ΞΑΝΘΗΣ\t· ΒΟΥΛΗ


Βρέθηκαν 49 εγγραφές, εμφανίζονται από 21 έως 30.Πρώτη Προηγούμενη 12345 Επόμενη Τελευταία\nΔΕΛΤΙΟ ΤΥΠΟΥ ΓΙΑ ΤΗΝ ΕΓΚΑΤΑΣΤΑΣΗ ΤΗΣ ΚΙΝΗΤΗΣ ΜΟΝΑΔΑΣ ΜΑΣΤΟΥ ΣΤHΝ ΠΕΡΙΟΧΗ ΤΟΥ ΑΓΙΟΥ ΦΑΝΟΥΡΙΟΥ\nΟ Δήμος Ιλίου, συνεπής στις δεσμεύσεις του για τη διαρκή ανάληψη πρωτοβουλιών στον τομέα της κοινωνικής πολιτικής, υλοποιεί, για ακόμα μία χρονιά, πρόγραμμα πληθυσμιακού ελέγχου για την έγκαιρη διάγνωση και πρόληψη του καρκίνου του μαστού και του τραχήλου της μήτρας....\nΤην Τρίτη 24 Αυγούστου 2010 ο Ύπατος Κυβερνήτης του Ελληνοαμερικανικής Προοδευτικής Εκπαιδευτικής Ένωσης (AHEPA), κ. Σπύρος Βασιλάκης, πραγματοποίησε τιμητική επίσκεψη στο Δήμο Ιλίου, στο πλαίσιο της οποίας συναντήθηκε με το Δήμαρχο, κ. Νίκο Ζενέτο ...\nΔΕΛΤΙΟ ΤΥΠΟΥ ΓΙΑ ΤΟ ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (K.H.Φ.Η.) ΣΤΟ ΙΛΙΟΝ\nΚέντρο Ημερήσιας Φροντίδας Ηλικιωμένων (Κ.Η.Φ.Η.) στο Δήμο Ιλίου\nΔΕΛΤΙΟ ΤΥΠΟΥ ΓΙΑ ΤΑ ΕΓΚΑΙΝΙΑ ΤΟΥ ΓΗΠΕΔΟΥ ΧΟΚΕΪ ΚΑΙ ΤΗΝ ΕΚΔΗΛΩΣΗ ΠΡΟΣ ΤΙΜΗΝ ΤΟΥ ΝΟΜΑΡΧΗ ΑΘΗΝΩΝ\nΕγκαίνια γηπέδου Χόκεϊ – Τιμητική εκδήλωση για το Νομάρχη Αθηνών στο Δήμο Ιλίου...\nΔΕΛΤΙΟ ΤΥΠΟΥ ΓΙΑ ΤΗΝ ΕΝΤΥΠΩΣΙΑΚΗ ΠΡΟΣΕΛΕΥΣΗ ΤΟΥ ΚΟΙΝΟΥ ΣΤΟ ΔΗΜΟΤΙΚΟ ΘΕΡΙΝΟ ΚΙΝΗΜΑΤΟΓΡΑΦΟ "ΣΙΝΕ ΑΣΤΕΡΙ"\nΕντυπωσιακή η προσέλευση του κοινού στις δωρεάν προβολές του Δημοτικού Θερινού Κινηματογράφου «Σινέ Αστέρι» στο Ίλιον...\n10,5 εκατομμύρια ευρώ το αποθεματικό του Δήμου Ιλίου\nΔΕΛΤΙΟ ΤΥΠΟΥ ΓΙΑ ΤΗΝ ΕΠΙΣΚΕΨΗ ΤΟΥ ΠΡΟΕΔΡΟΥ ΤΟΥ ΣΥΡΙΖΑ, κ. ΑΛΕΞΗ ΤΣΙΠΡΑ, ΣΤΟ ΚΕΝΤΡΟ ΠΡΟΛΗΨΗΣ "ΦΑΕΘΩΝ" ΣΤΟ ΙΛΙΟΝ\nΤην Πέμπτη 24 Ιουνίου 2010 ο Πρόεδρος του ΣΥΡΙΖΑ, κ. Αλέξης Τσίπρας, επισκέφθηκε το Κέντρο Πρόληψης της Χρήσης Εξαρτησιογόνων Ουσιών «ΦΑΕΘΩΝ», το οποίο λειτουργεί από τον Ιανουάριο του 2006, με τη συνεργασία των Δήμων Ιλίου, Πετρούπολης, Καματερού και Αγίων Αναργύρων, και επιτελεί πραγματικά σπουδαίο κοινωνικό έργο.\nΕγκαίνια του νέου κτιρίου του Λαογραφικού Μουσείου Ιλίου\nΤην Τετάρτη 16 Ιουνίου πραγματοποιήθηκαν τα εγκαίνια του νέου κτιρίου του Λαογραφικού Μουσείου Ιλίου, το οποίο μεταστεγάστηκε πρόσφατα και βρίσκεται πλέον στη συμβολή των οδών Κάλχου και Πολυφήμου.\nΔΕΛΤΙΟ ΤΥΠΟΥ ΓΙΑ ΤΗΝ ΕΝΘΡΟΝΙΣΗ ΤΟΥ ΜΗΤΡΟΠΟΛΙΤΗ ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ, κ. ΑΘΗΝΑΓΟΡΑ\nΤην Τετάρτη 9 Ιουνίου 2010 πραγματοποιήθηκε στον καθεδρικό ναό Ευαγγελισμού της Θεοτόκου στο Δήμο Ιλίου η ενθρόνιση του πρώτου Μητροπολίτη Ιλίου, Αχαρνών και Πετρουπόλεως, κ. Αθηναγόρα.\nΔΕΛΤΙΟ ΤΥΠΟΥ ΓΙΑ ΤΗΝ ΕΚΔΗΛΩΣΗ ΠΡΟΣ ΤΙΜΗΝ ΤΩΝ ΕΘΕΛΟΝΤΩΝ ΑΙΜΟΔΟΤΩΝ\nΤη Δευτέρα 14 Ιουνίου πραγματοποιήθηκε στο Δημαρχείο Ιλίου εκδήλωση προς τιμήν των εθελοντών αιμοδοτών της Δημοτικής Τράπεζας Αίματος, που διοργανώθηκε από την Κοινωνική Υπηρεσία του Δήμου.


Αγοράστε 2 για 9,79 € το καθένα και εξοικονομήστε 10%\nΙδανικό σε περιπτώσεις που το αυτοκίνητο δεν έχει περάσει τον έλεγχο ΚΤΕΟ εξαιτίας των υψηλών εκπομπών καυσαερίων.Προσθέστε κάθε 3μήνες στο σύστημα καυσίμου πριν το γέμισμα. Τα 300ml επαρκούν για έως και 60lt καυσίμου.\nΤο OXICAT βασίζεται σε μια νέα τεχνολογία καθαρισμού καταλοίπων άνθρακα, ειδικά σχεδιασμένο για τον καθαρισμό ολόκληρου του συστήματος εξαγωγής καυσαερίων. Διαλύει τις ρητίνες, τα βερνίκια και τα κατάλοιπα άνθρακα από ολόκληρο το σύστημα εξαγωγής καυσαερίων, τον αισθητήρα λάμδα, την βαλβίδα EGR και τον καταλύτη. Κατάλληλο για χρήση σε βενζινοκινητήρες, πετρελαιοκινητήρες και υβριδικούς κινητήρες. Ιδανικό για 4χρονους κινητήρες. Εμποδίζει την υπερβολική μόλυνση όταν χρησιμοποιείται τακτικά. Βελτιώνει τις ιδιότητες καυσίμου και την απόδοση του κινητήρα. Εξασφαλίζει την σωστή λειτουργία του καταλύτη/αισθητήρα λάμδα. Ιδανικό σε περιπτώσεις που το αυτοκίνητο δεν έχει περάσει τον έλεγχο ΚΤΕΟ εξαιτίας των υψηλών εκπομπών καυσαερίων.\nΠροσθέστε κάθε 3μήνες στο σύστημα καυσίμου πριν το γέμισμα. Τα 300ml επαρκούν για έως και 60lt καυσίμου.


Συνεδριάζουν σήμερα οι ειδικοί -Τι συζητούν να ανοίξει από Δευτέρα, το σχέδιο που εξετάζουν για το Πάσχα | AgrinioNews\nΣήμερα συνεδριάζει η «μικρή» επιτροπή των ειδικών, όπου αναμένεται να συζητηθούν οι προτάσεις του υπουργείου Ανάπτυξης για περαιτέρω χαλάρωση των περιοριστικών μέτρων.\nΕνώ τα κρούσματα «εκτοξεύτηκαν» χθες πάνω από τις 4.000 και σημειώθηκε νέο ρεκόρ διασηλωνωμένων (802), στην επιτροπή θα συζητηθεί το ενδεχόμενο να ανοίξουν από την επόμενη εβδομάδα πολυκαταστήματα, φροντιστήρια, κέντρα αισθητικής, καθώς και το ενδεχόμενο να λειτουργήσει το λιανεμπόριο χωρίς ραντεβού.\n-Ανοιγμα κέντρων αισθητικής,\n-Ανοιγμα φροντιστηρίων (μόνο για μαθητές Λυκείου),\n-Λιανεμπόριο χωρίς click away και click in shop, αλλά με ψώνια εντός του καταστήματος, χωρίς ραντεβού. Η εισήγηση είναι για άνοιγμα το Σάββατο 24 Απριλίου.\nΣημειώνεται πως, όπως διευκρίνισε ο κ. Γεωργιάδης, η εισήγηση αυτή θα γίνει εφόσον επιβεβαιωθεί η πτωτική τάση των κρουσμάτων κορωνοϊού. Η επιτροπή θα συνεδριάσει και την Πέμπτη υπό διευρυμένη σύνθεση και ακολούθως θα ανακοινωθούν οι όποιες αποφάσεις.\nΕλπίδες για άνοιγμα το Πάσχα\nΟσον αφορά το μεγάλο ζήτημα του Πάσχα και της πιθανής άρσης των μετακινήσεων εκτός Νομού, οι αποφάσεις αναμένονται την Μεγάλη Εβδομάδα. Οι ειδικοί θα δουν τα επιδημιολογικά δεδομένα, με την κυβέρνηση να δείχνει την πρόθεσή της να επιτρέψει τις μετακινήσεις το Πάσχα δια στόματος Στέλιου Πέτσα.\nΟι κατηγορίες πολιτών που θα μπορούν να ταξιδέψουν το Πάσχα\nΑυτό που εξετάζεται είναι το ενδεχόμενο να επιτραπούν οι μετακινήσεις σε άλλους Νομούς το Πάσχα, για τρεις κατηγορίες πολιτών. Αυτοί θα είναι:\n-Οσοι κάνουν self test και είναι αρνητικοί. Θα πρέπει να το καταχωρούν στην πλατφόρμα self-testing.gov.gr, και από εκεί θα εκδίδουν τη βεβαίωση αρνητικού αποτελέσματος, την οποία θα δείχνουν σε τυχόν έλεγχο της αστυνομίας ή της τροχαίας.\n-Οσοι έχουν εμβολιαστεί. Σύμφωνα με πληροφορίες, στο τραπέζι είναι να επιτραπεί ελεύθερη μετακίνηση για τους πολίτες που έχουν κάνει και τις δύο δόσεις του εμβολίου κατά του κορωνοϊού.\nΤέλος, μια ακόμη σκέψη είναι να επιτραπεί η ελεύθερη μετακίνηση και σε όσους έχουν νοσήσει από κορωνοϊό και έχουν αναρρώσει.\nΟσον αφορά την περαιτέρω χαλάρωση των μέτρων, αν το επιτρέψουν τα επιδημιολογικά δεδομένα, δεν αποκλείεται το ενδεχόμενο να ανοίξει αμέσως η εστίαση. Με το άνοιγμα του τουρισμού στις 14 Μάϊου, δρομολογείται και το άνοιγμα των εστιατορίων, με τραπέζια εκτός καταστήματος. Ο υπουργός Ανάπτυξης, Αδωνις Γεωργιάδης, δεν απέκλεισε το ενδεχόμενο να γίνει αυτό αμέσως μετά την περίοδο του Πάσχα.\n«Μετά το Πάσχα πιστεύω θα μπορούμε να ανοίξουμε εάν η εξέλιξη της πανδημίας είναι ομαλή», δήλωσε, ενώ την ίδια εκτίμηση έκανε και ο καθηγητής Γ. Σταμπουλίδης μιλώντας στο Mega. Σύμφωνα με πληροφορίες του καναλιού, δεν αποκλείεται η εστίαση να ανοίξει ακόμη και από την Τρίτη του Πάσχα.\nΥπέρ του ανοίγματος τάχθηκε και η Αθηνά Λινού μιλώντας στο iefimerida.gr.\n«Βεβαίως, θα έλεγα ναι στη μετακίνηση για το Πάσχα όχι με αυστηρό έλεγχο αλλά με ισχυρή ενημέρωση όσων ταξιδέψουν να γιορτάσουν σε εξωτερικούς χώρους και να συναντήσουν με τα κατάλληλα μέτρα προστασίας όσο το δυνατόν λιγότερους ανθρώπους σε εσωτερικό χώρο. Θεμιτό θα ήταν όσοι ταξιδέψουν να υποβληθούν σε self test ώστε να διασφαλιστεί ότι δεν νοσούν. Μ’ αυτό τον τρόπο θα πάρουν όλοι μία «ανάσα» και δε θα επιβαρυνθεί η επιδημιολογική εικόνα της χώρας. Αρκεί όλοι να προσέξουν» σχολίασε.\nΕκτός της εστίασης, μετά το Πάσχα αναμένεται να γίνει και το άνοιγμα στα σχολεία για τα γυμνάσια και τα δημοτικά, ενώ θα ακολουθήσει ο τουρισμός στις 14 Μάϊου.\nΠροηγούμενο: Δεν κάμπτεται η ανησυχία για το AstraZeneca στην Αιτωλοακαρνανία\nΕπόμενο: ΟΑΕΔ: Τέλος χρόνου για το επίδομα 400 ευρώ σε επιστήμονες


Συνέντευξη με τον Ευάγγελο Βενιζέλο της Αγγελική Μπιρμπίλη | Athens Voice\nΕυάγγελος Βενιζέλος: Μύθοι και αλήθειες\nΠαρότι η κυβέρνηση ΣΥΡΙΖΑ-ΑΝΕΛ με πολύ μεγάλη καθυστέρηση «προσκυνά» την παρέμβαση που κάναμε το 2012 στο χρέος με το PSI και το OSI, δεν κατάφερε να πάρει αυτό που είχαν δεσμευτεί οι εταίροι μας να μας δώσουν, ήδη από το 2012.\nΣυνέντευξη με τον Ευάγγελο Βενιζέλο με αφορμή το βιβλίο του «Μύθοι και αλήθειες για το δημόσιο χρέος 2012-2017», εκδόσεις Επίκεντρο.\nΗ εξώπορτα ανοίγει και αντικρίζω έναν ωραίο αθηναϊκό πίνακα του Αντώνη Στάβερη που καλύπτει όλο τον τοίχο της αίθουσας συσκέψεων. Μου δείχνουν ένα διάδρομο στ’ αριστερά που οδηγεί σε δύο γραφεία. Από το ένα, το πολύ μικρό, βγαίνει ο Ευάγγελος Βενιζέλος με γαλάζιο πουκάμισο χωρίς γραβάτα. Δύο εξαιρετικά στριμωγμένες πολυθρόνες, ένα τραπεζάκι και μια βιβλιοθήκη μόλις που χωράνε. Εδώ μέσα κυριαρχεί ο ίδιος. Είναι στο χώρο του, άνετος και χαλαρός. Δεν έχω πρόβλημα λέει, να ρωτήσετε ό,τι θέλετε και προσωπικά, αλλά αυτό το τελευταίο ήταν μια υπόσχεση που δεν θα πραγματοποιηθεί γιατί η επικαιρότητα μας παρασύρει. Με κοινοβουλευτικούς καβγάδες για τη συμφωνία, «αμφισβητήσεις» για το ΣτΕ, σκουπίδια και θυμωμένους συμβασιούχους, τηλεφωνήματα σε ισοβίτες, ένα συνέδριο που «θέλει» να ενώσει την κεντροαριστερά, δεν υπάρχει μυαλό για ιστορίες προσωπικές. Στο πρόσφατο βιβλίο του «Μύθοι και αλήθειες για το δημόσιο χρέος 2012-2017» που κυκλοφορεί από τις εκδόσεις Επίκεντρο, εξηγεί αναλυτικά πώς φτάσαμε το 2012 στο κούρεμα, το PSI, και απαντά στις κατηγορίες για «καταστροφική» επέμβαση αναφορικά με ασφαλιστικά ταμεία, τράπεζες και ιδιώτες παραμένει επίκαιρο.\nΈνα είναι σίγουρο. Ο Βενιζέλος βρίσκεται κάτω από την απόλυτη εξουσία της πολιτικής. Είναι πολιτικός, σκέφτεται πολιτικά, διατυπώνει στη Βουλή, σε βιβλία, στα συνέδρια του «Κύκλου Ιδεών» ενδιαφέρουσες πολιτικές θέσεις και απόψεις. Έχει φίλους και εχθρούς, αλλά την ευστροφία, την οξυδέρκεια, την ευρυμάθειά του, αυτά του τα αναγνωρίζουν όλοι. Ένας παλιός γνωστός δημοσιογράφος, και παπανδρεϊκός, μου μιλούσε για την ικανότητά του να κατανοεί τα πιο περίπλοκα θέματα και να τα αφομοιώνει με αστραπιαία ταχύτητα. Οι συνεργάτες του πάντως ισχυρίζονται ότι η ζωή του δεν είναι μόνο η πολιτική. Έχει μεγάλο ενδιαφέρον για ένα σωρό πράγματα, φιλοσοφία, ιστορία, διαβάζει πολύ. Σπάνια φωνάζει, λένε, έχει χιούμορ και είναι ψύχραιμος. Ακόμα και αν γίνει κάποιο λάθος λέει απλά «θα το διορθώσουμε».\nΟ πρωθυπουργός είπε ότι «κατά γενική ομολογία έχουμε καλή συμφωνία» και ότι οι επενδυτές «πετάνε στο καλάθι των αχρήστων την καταστροφολογία και το επιχείρημα ότι δήθεν αυτή η απόφαση δεν είναι τίποτε άλλο από μια επανάληψη της απόφασης του 2012», επιχείρημα το οποίο «αγγίζει τα όρια της ανοησίας». Εσάς πώς σας φάνηκε η συμφωνία της 15ης Ιουνίου; Κατά την άποψή σας διαμορφώνει έναν καθαρό ορίζοντα για τη χώρα;\nΠρόκειται για μία πολιτική αλλά και τεχνική αποτυχία. Δημιουργείται η ψευδαίσθηση, για μία ακόμη φορά, ότι αντιμετωπίζεται το ελληνικό ζήτημα, ενώ στην ουσία διατηρείται η εκκρεμότητα. Επαναλαμβάνονται όσα είχαν ειπωθεί στη συμφωνία της 12ης Ιουλίου 2015 και όσα είχε, κατά κάποιον τρόπο, τεχνικώς εξειδικεύσει το Eurogroup τον Μάιο και τον Νοέμβριο 2016. Παρότι η κυβέρνηση ΣΥΡΙΖΑ-ΑΝΕΛ με πολύ μεγάλη καθυστέρηση προσχώρησε στη δική μας αντίληψη και «προσκυνά» την παρέμβαση που κάναμε το 2012 στο χρέος με το PSI και το OSI, δεν κατάφερε να πάρει αυτό που είχαν δεσμευτεί οι εταίροι μας να μας δώσουν, ήδη από το 2012. Δηλαδή πρόσθετα συμπληρωματικά μέτρα τα οποία μειώνουν το χρέος ακόμη περισσότερο σε παρούσα αξία, διασφαλίζουν τη βιωσιμότητά του για μία μεγάλη περίοδο και διαμορφώνουν ένα χώρο δημοσιονομικής αναπνοής, προκειμένου η Ελλάδα να στραφεί προς την πραγματική οικονομία, προς την ανάπτυξη, δηλαδή προς τον παρονομαστή του κλάσματος «δημόσιο χρέος προς ΑΕΠ».\nΗ κυβέρνηση με τη συμφωνία κερδίζει πολιτικό χρόνο;\nΗ συμφωνία αυτή μεταθέτει τις κρίσιμες αποφάσεις στο τέλος του προγράμματος, τον Ιούλιο του 2018, αλλά αυτό δεν σημαίνει ότι η χώρα κερδίζει χρόνο διότι αυτό το φαινόμενο της στασιμοχρεωκοπίας θα εξακολουθήσει να υπάρχει. Αν θεωρήσουμε ότι οι ΣΥΡΙΖΑ-ΑΝΕΛ κερδίζουν πολιτικό χρόνο, η χώρα χάνει ζωτικό εθνικό χρόνο. Οι εκπρόσωποι των Ευρωπαϊκών Θεσμών, της Τρόικας, όπως ο D. Costello της Ευρωπαϊκής Επιτροπής και ο K. Regling του ESM, λένε –στο πρόσφατο συνέδριο του «Economist»– ότι η Ελλάδα μπορεί να ξαναγυρίσει τώρα στο 2014. Δηλαδή τρία χρόνια μετά αγωνιζόμαστε να ξαναγυρίσουμε εκεί που είχαμε φτάσει πριν τις εκλογές του 2015. Δυστυχώς δεν χάσαμε απλώς τρία χρόνια, χάσαμε μία δυναμική ολόκληρη, η οποία δεν είναι μόνο η δυναμική του χρέους που έγινε ξανά μη βιώσιμο, αλλά είναι και η απώλεια του κλίματος αισιοδοξίας και εμπιστοσύνης που είχε διαμορφωθεί το 2014 και της προοπτικής για θετικούς ρυθμούς ανάπτυξης ήδη από το 2015.\nΠιστεύετε ότι το μεγαλύτερο πρόβλημα της χώρας δεν είναι το χρέος, ως οικονομικό πρόβλημα, αλλά ως «νοοτροπιακό». Και ότι τεχνικά αν πάρουμε πρόσθετες παραμετρικές αλλαγές που μειώνουν αρκετά την παρούσα αξία βασισμένες στη σωστή απεικόνιση του χρέους, η ελληνική οικονομία μπορεί μπει σε τροχιά ανάπτυξης. Εντούτοις (το γράφετε και στο τελευταίο σας βιβλίο «Μύθοι και Αλήθειες για το Δημόσιο Χρέος, 2012-2017», εκδ. Επίκεντρο), η κυβέρνηση δεν το πετυχαίνει αυτό ούτε μπορεί να το διαπραγματευθεί. Μπορείτε να μας το εξηγήσετε;\nΝομίζω ότι το πρόβλημα το ιδεοληπτικό, το πολιτικό, το επικοινωνιακό της κυβέρνησης συνοψίζεται σε μία μικροκομματική αντίληψη για τη διαπραγμάτευση. Η χυδαιότητα και η ψευδολογία με την οποία αντιμετώπισαν το ζήτημα του χρέους μέχρι τον Ιούλιο του 2015, μέχρι δηλαδή και την επομένη του δημοψηφίσματος, τους δημιουργεί μία αγκύλωση πολιτική και επικοινωνιακή. Δεν μπορούν να πουν ότι αυτό που έγινε το 2012 ήταν το σωστό, ότι ήταν κάτι πολύ σημαντικό και επάνω σε αυτό πρέπει να οικοδομήσουμε τα συμπληρωματικά μέτρα, συνεπώς δεν αξιοποιούν και την τεχνική την οποία έχουμε αποκτήσει. Επιπλέον, θέλουν να εμφανίσουν ότι κάνουν κάτι πολύ σημαντικό και για να το κάνουν αυτό αναγκάζονται να προσχωρήσουν στην ακριβώς αντίθετη λογική από αυτήν που τους έφερε στην εξουσία και ήταν το βασικό τους όχημα, που είναι η λογική των πρωτογενών πλεονασμάτων. Ενώ η πολιτική ρητορεία του ΣΥΡΙΖΑ και γενικά του αντιμνημονιακού χώρου, συμπεριλαμβανομένου και του ακροδεξιού εθνικολαϊκιστικού, ήταν ότι τα υψηλά πρωτογενή πλεονάσματα είναι κακά για τη χώρα, οδηγούν σε υπερφορολόγηση, οδηγούν σε υπερεπιβάρυνση με ασφαλιστικές εισφορές, οδηγούν σε συμπίεση και αντιαναπτυξιακά αποτελέσματα, αυτοί πήγαν στο άλλο άκρο και είπαν: «ενώ είχαμε την υποχρέωση να φέρουμε πρωτογενή πλεονάσματα 0,5% το 2016, υπό συνθήκες ύφεσης ακόμη, οριακής στασιμότητας, φέραμε 4,2%. Άρα έχουμε τη δυνατότητα να το ξανακάνουμε»! Άρα 3,5% το 2017, 2018, 2019, 2020, 2021 και 2022, σκεφθείτε, επτά χρόνια επάνω από 3,5% και μέχρι στιγμής χωρίς ανάπτυξη. Το να έχεις μία χώρα, επτά χρόνια, με πρωτογενές πλεόνασμα, το οποίο είναι τουλάχιστον 3,5%, και να θες επάνω σε αυτό να βάλεις 1% τουλάχιστον επιπλέον, δηλαδή 4,5%, για να κάνεις αναδιανομή της μιζέριας μέσω των λεγόμενων αντιμέτρων, είναι, όπως ειπώθηκε από έναν πολύ έγκυρο αναλυτή, ένας δημοσιονομικός ζουρλομανδύας. Προσθέστε τώρα ότι η κυβέρνηση ήδη δεσμεύθηκε για την περίοδο 2023-2060, δηλαδή για 37 χρόνια, σε πρωτογενές πλεόνασμα τουλάχιστον 2,2%, χωρίς ακόμη να έχει διαμορφωθεί η καμπύλη των τόκων του χρέους για την ίδια περίοδο. Το πόσο πρωτογενές πλεόνασμα χρειάζεται εξαρτάται όμως από το βάρος των τόκων και το ρυθμό ονομαστικής διόγκωσης του ΑΕΠ. Τέτοιες εκτιμήσεις για 40 χρόνια είναι πρακτικά αδύνατο να γίνουν.\nΗ κοινωνία πώς το αντιλαμβάνεται όλο αυτό;\nΗ κοινωνία αυτήν τη στιγμή είναι διχασμένη σε δύο ημισφαίρια και ο φόβος φωλιάζει στο ημισφαίριο το πιο φιλοευρωπαϊκό, το πιο εκσυγχρονιστικό, δημιουργικό και ανταγωνιστικό, γιατί αυτοί θεωρούν ότι έχουν να χάσουν, ότι υπάρχουν πράγματα που διακινδυνεύονται. Υπάρχει το άλλο μισό της κοινωνίας, το οποίο δεν φοβάται, ενώ έχει πάρα πολλά να χάσει, γιατί βρίσκεται δυστυχώς σε κατάσταση οργής, παραίτησης ή απόγνωσης.\nΠοιοι είναι αυτοί που δεν φοβούνται;\nΤο κόμμα σας ευθύνεται για αυτές τις πρακτικές. Καλλιέργησε ιδιοτέλειες, δημιούργησε «κεκτημένα» και στρεβλές νοοτροπίες. Βεβαίως έχετε κάνει αυτοκριτική, έχετε αναλάβει τις «ιστορικές σας ευθύνες», αλλά αυτό δεν σημαίνει πολλά για τον κόσμο. Ποια συγκεκριμένα λάθη έγιναν δεν μας το λέτε, σε ποιους τομείς, γιατί τόσα φαινόμενα διαφθοράς σε αυτό το κόμμα;\nΈχουν μεγάλη ευθύνη όλοι αυτοί που κατέστησαν επίχρυσο και όχι πραγματικά χρυσό το κεκτημένο της μεταπολίτευσης. Το κεκτημένο της μεταπολίτευσης είναι πάρα πολύ σημαντικό, αλλά δεν είχε το αναγκαίο βάθος. Η εποχή της μεταπολίτευσης δεν τελείωσε το 2004, συνεχίστηκε από το 2004 έως το 2010, τον Οκτώβριο του 2009. Θα έλεγα ότι η περίοδος 2001-2009 είναι μία περίοδος αυτοτελής, υπό την έννοια ότι είναι η περίοδος της Ευρωζώνης και πρέπει να δει κανείς πόσο αρνητική σημασία είχε η πενταετία 2004-2009 και ιδίως η δεύτερη φάση της, 2007-2009, η οποία επιδείνωσε όλα τα δημοσιονομικά και μακροοικονομικά μεγέθη. Από την άλλη μεριά, όταν μιλάμε για την ευθύνη του ΠΑΣΟΚ, πρέπει να σας πω ότι εγώ την έχω αναγνωρίσει με την άνεση του ανθρώπου που δεν είχε καμία συμμετοχή στη δεκαετία του ’80. Μπήκα στην πολιτική το φθινόπωρο του 1993 και από τη στιγμή που μπήκα στη Βουλή και στην κυβέρνηση αγωνίζομαι για μία δημοσιονομική προσαρμογή. Όταν έγινα υπουργός για πρώτη φορά και ήμουν κυβερνητικός εκπρόσωπος, η κυβέρνηση, η τελευταία κυβέρνηση του Ανδρέα Παπανδρέου, είχε παραλάβει τη χώρα με πληθωρισμό 14% και οι επιχειρήσεις δανειζόντουσαν από τις τράπεζες με επιτόκιο 25%. Έπρεπε να κάνουμε μία κολοσσιαία προσπάθεια δημοσιονομικής προσαρμογής για να μπει η χώρα, επτά χρόνια μετά, στην ΟΝΕ, για να μην μείνει στο περιθώριο των ευρωπαϊκών εξελίξεων. Μετά ήρθε η οικονομική κρίση, η οποία ήταν ορατή από το 2007, όχι από το 2010. Άρα πρέπει να δει κανείς συνολικά ποια είναι η κοινωνία στην οποία απευθυνόμαστε, γιατί το ΠΑΣΟΚ έχασε το κοινωνικό του ακροατήριο το οποίο μετακόμισε στον ΣΥΡΙΖΑ. Υπό την έννοια αυτή ο ΣΥΡΙΖΑ καταγγέλλει το παλιό και τη μεταπολίτευση, επαγγελλόμενος την εξακολούθησή του και έτσι απέκτησε πρόσβαση στην κοινωνική βάση του ΠΑΣΟΚ.\nΓιατί πιστεύετε ότι το ΠΑΣΟΚ υπέστη τις μεγαλύτερες απώλειες, ενώ όπως υποστηρίζει το ίδιο, έδειξε όταν ξέσπασε η κρίση την πιο υπεύθυνη στάση;\nΓιατί, κατά τη γνώμη μου, ανέλαβε μόνο του το βάρος της διαχείρισης της κρίσης το 2010. Ήμουν ριζικά αντίθετος με αυτό, είχα προτείνει να ζητηθεί συμμετοχή και της Νέας Δημοκρατίας, με την πρότασή μου για αυξημένη πλειοψηφία, για 180 ψήφους. Δεν συμφώνησε ο τότε πρωθυπουργός. Το 2011 ζήτησε να γίνει κυβέρνηση συνεργασίας, ήταν πολύ αργά όμως. Επιπλέον η κοινωνική βάση του ΠΑΣΟΚ φλέρταρε με την εξακολούθηση αυτής της κατάστασης και γι’ αυτό εκλογικά μετακόμισε σε πολύ μεγάλο βαθμό στον ΣΥΡΙΖΑ.\nΤο «μόρφωμα ΣΥΡΙΖΑΝΕΛ», όπως λέτε, με ψεύδη, οξύ αντιμνημονιακό λόγο, λαϊκισμούς κ.λπ. δίχασε την κοινωνία. Τώρα κάποιοι οικονομικοί και μιντιακοί παράγοντες ισχυρίζονται ότι «λογικεύτηκαν», μπήκαν σε μια «κανονικότητα». Κατά τη γνώμη σας ισχύει αυτό;\nΗ άποψή μου είναι ότι εξ ορισμού η κυβέρνηση αυτή έχει μία διπλή στρατηγική. Η παραμονή της στην εξουσία της επιβάλλει μία ευρωπαϊκή νομιμοφροσύνη. Αλλά η επανασυσπείρωση μίας βάσης εκλογικής, η οποία είναι δυσαρεστημένη «εξ αριστερών», δυσαρεστημένη σε μία αντισυστημική βάση, δεν μπορεί να επιτευχθεί μέσα από σοσιαλδημοκρατικά μοτίβα και μέσα από μία ευρωπαϊκή αντίληψη των πραγμάτων. Ο κόσμος αντιλαμβάνεται το προφανές, ότι ήταν αποτυχία η διαπραγμάτευση, ότι δεν έγινε καμιά ικανοποιητική συμφωνία, ότι η χώρα δεν έχει κερδίσει έναν καθαρό ορίζοντα, αυτά τα λένε και οι ψηφοφόροι του ΣΥΡΙΖΑ φυσικά, δεν το λέει μόνο το υπόλοιπο κοινωνικό σώμα. Άρα κοντά στο χρόνο των εκλογών οι κινήσεις της κυβέρνησης θα είναι πολωτικές και ακραίες. Κινήσεις πολιτικής αλλά, και θεσμικής όξυνσης. Θα δούμε πολλά παιχνίδια με το Σύνταγμα, τη Δικαιοσύνη, το μηχανισμό του δημοψηφίσματος.\nΥπάρχει μία κοινωνία η οποία βιώνει καθημερινά εκβιασμούς, απειλές, διάχυτη βία, οργανωμένο έγκλημα, ανασφάλεια και κυρίως έναν ευτελισμό των θεσμών, με κορυφαίο παράδειγμα τη δικαιοσύνη, με χαρακτηριστικότερο ίσως δείγμα την υπόθεση αυτή των συνομιλιών ενός κορυφαίου υπουργού και πολιτικού εταίρου της κυβέρνησης με έναν κατάδικο προκειμένου να κατασκευαστούν μαρτυρικές καταθέσεις, ανεξαρτήτως από την ουσία της υπόθεσης. Αυτό που γίνεται είναι ένα ελληνικό Watergate, το οποίο δεν αντιμετωπίζεται ως τέτοιο, λόγω της αλλοίωσης των ανακλαστικών της κοινωνίας, δηλαδή λόγω του μιθριδατισμού, λόγω της στάγδην δηλητηρίασης της κοινωνίας με το δηλητήριο της υπερανεκτικότητας απέναντι σε φαινόμενα, τα οποία μέχρι το 2015 θα είχαν προκαλέσει πολιτική έκρηξη. Σκεφθείτε να είχε γίνει αυτό επί των ημερών της κυβέρνησης της λεγόμενης Σαμαρά-Βενιζέλου, υπάρχει αυτή η ανισότητα στις αντιδράσεις το οποίο δεν είναι καθόλου θετικό στοιχείο για το μέλλον. Διότι μία κοινωνία και ένας λαός χωρίς ανακλαστικά απέναντι σε ζητήματα θεσμών και αξιών δεν έχει και την αναγκαία, ας το πούμε έτσι, επιθυμία, την αναγκαία διάθεση να αγωνιστεί και στο πεδίο της οικονομίας. Γι’ αυτό πρέπει να μιλήσουμε και στο δεύτερο ημισφαίριο της κοινωνίας, το ημισφαίριο που νιώθει ότι είναι ηττημένο, που νιώθει ότι βρίσκεται μακριά από τις εξελίξεις αλλά ότι δεν υπάρχει και μέλλον για αυτό. Πρέπει να μιλήσουμε και σε αυτό, λέγοντας ότι όσοι έχουν λίγα, κινδυνεύουν δυστυχώς να χάσουν περισσότερα, να χάσουν δηλαδή τα πάντα.\nΝα έρθουμε και στο χώρο του Κέντρου και της Κεντροαριστεράς. Έχει ήδη φανεί η αδυναμία της σοσιαλδημοκρατίας να διατυπώσει συγκροτημένη και προοδευτική εναλλακτική στρατηγική σε ευρωπαϊκό επίπεδο. Υπάρχει μια διαδεδομένη αντίληψη ότι η διάκριση συντηρητικών - προοδευτικών, κεντροδεξιάς - κεντροαριστεράς έχει ξεπεραστεί και η παρούσα αντίθεση είναι κοινοβουλευτικές, μεταρρυθμιστικές ευρωπαϊκές δυνάμεις εναντίον λαϊκισμού. Η εκλογή Μακρόν ενισχύει αυτή τη διαπίστωση. Τι είναι αυτό που έρχεται;\nΥπάρχει και μία, ας το πούμε, αμφισβήτηση του άξονα αριστερά-δεξιά, η οποία νομίζω ότι εμφανίστηκε με εκρηκτικά χαρακτηριστικά στη Γαλλία μέσα από την ανάδειξη ενός νέου κεντρώου χώρου, που με πολύ μεγάλη άνεση υπερβαίνει και τη γαλλική δεξιά και τη γαλλική αριστερά στην οποία ανήκει το σοσιαλιστικό κόμμα, το οποίο παραδοσιακά δεν λέει ότι είναι κεντροαριστερά, λέει ότι είναι αριστερά. Ο μεσαίος χώρος είναι ο χώρος ο οποίος θα μπορούσε να παίξει τον καθοριστικό ρόλο. Καταρχάς σε όλη την Ευρώπη υπάρχει μία εμφανής κρίση της ευρωπαϊκής σοσιαλδημοκρατίας, η οποία είναι αμήχανη, η οποία ταλαντεύεται ανάμεσα στον κυβερνητισμό και τον λαϊκισμό. Βλέπουμε ότι ένα κραταιό κόμμα, πανίσχυρο μέχρι πριν από λίγες εβδομάδες στο γαλλικό κοινοβούλιο, το γαλλικό σοσιαλιστικό κόμμα, κατέρρευσε. Βλέπουμε ότι ένα άλλο κόμμα το οποίο έχει μακρά ιστορία, που είναι το ισπανικό σοσιαλιστικό κόμμα, διχάστηκε βαθιά, στρατηγικά, ως προς τη συνεργασία με τους Podemos ή την ανοχή της συντηρητικής κυβέρνησης Ραχόι. Βλέπουμε το διαφορετικό τρόπο με τον οποίο εξελίσσεται ο πολιτικός λόγος των Γερμανών σοσιαλδημοκρατών με τον Schulz και των Βρετανών εργατικών με τον Corbyn. Υπάρχει ένα πρόβλημα ευρωπαϊκής σοσιαλδημοκρατίας, το οποίο οφείλεται στο γεγονός ότι η σοσιαλδημοκρατία ως αντίληψη της κοινωνίας και των θεσμών σχετίζεται με τη δεύτερη βιομηχανική επανάσταση και τώρα βρισκόμαστε υπό συνθήκες τέταρτης βιομηχανικής επανάστασης. Έχει αλλάξει η διαστρωμάτωση της κοινωνίας και άρα αλλάζουν οι συμπεριφορές, τα πολιτιστικά μοντέλα, οι αντιλήψεις, τα πάντα. Αλλάζουν και οι εργασιακές σχέσεις, βεβαίως, που ήταν το θεμέλιο της σοσιαλδημοκρατικής αντίληψης. Το κοινωνικό κράτος που είναι το μεγάλο κεκτημένο της ευρωπαϊκής σοσιαλδημοκρατίας υφίσταται μία κρίση δημογραφική και μία κρίση δημοσιονομική, η οποία οφείλεται και στο ότι έχουν αλλάξει οι εργασιακές σχέσεις, διότι το μοντέλο αυτό βασιζόταν στην καλά αμειβόμενη πλήρη απασχόληση, η οποία κάλυπτε ένα πολύ μεγάλο ποσοστό του ενεργού πληθυσμού.\nΤο Σαββατοκύριακο έγινε το συνέδριο της Δημοκρατικής Συμπαράταξης με στόχο μεταξύ άλλων την πολιτική ενοποίηση του χώρου. Ποιος πιστεύετε ότι είναι ο πραγματικός λόγος που παραμένει τόσο καιρό πολυδιασπασμένος ο χώρος του Κέντρου; Είναι η «καρέκλα» η αιτία, ποιος θα γίνει αρχηγός; Ή κάτι άλλο πιο «πολιτικό και ανομολόγητο»;\nΟ μεσαίος χώρος στην Ελλάδα πρέπει να πάψει να κινείται συμπλεγματικά και ενοχικά προς τη μεριά του ΣΥΡΙΖΑ, ο οποίος τσαλαβουτάει στα νερά της ευρωπαϊκής σοσιαλδημοκρατίας και της κεντροαριστεράς, ενώ είναι ένα συνονθύλευμα δήθεν αριστερού ριζοσπαστισμού και ακροδεξιού εθνικολαϊκισμού. Οι ΑΝΕΛ είναι πια μία πτέρυγα του ΣΥΡΙΖΑ στην πραγματικότητα, δεν είναι άλλο κόμμα, δεν μοιράζονται απλώς την ίδια κυβέρνηση, μοιράζονται την ίδια αισθητική, την ίδια ηθική αντίληψη για τα πράγματα, ηθική με την αρνητική έννοια του όρου. Υπάρχουν όμως και παλιά αντιδεξιά ανακλαστικά που κάνουν κάποιους να ντρέπονται επειδή η ΝΔ προσχώρησε το Νοέμβριο του 2011 στη δική μας πολιτική. Είναι έτοιμοι να χαρίσουν το έργο των κυβερνήσεων Παπαδήμου και ΝΔ - ΠΑΣΟΚ - ΔΗΜΑΡ στη ΝΔ, ενώ δική μας ήταν η στρατηγική κατεύθυνση.\nΩς εκ τούτου το μεγάλο πρόβλημα του μεσαίου χώρου, όπως είπα και στο συνέδριο της Δημοκρατικής Συμπαράταξης, δεν είναι το οργανωτικό, το να μαζευτούμε όλοι μαζί και να είμαστε κάπως περισσότεροι. Το μεγάλο πρόβλημα είναι ο καθαρός λόγος, η στρατηγική, δηλαδή η διεκδίκηση του προοδευτικού κέντρου. Εάν ο μεσαίος χώρος δεν εκφράσει όλο το προοδευτικό κέντρο, που μπορεί να γίνει η κοίτη του μέλλοντος για την ελληνική κοινωνία και να λειτουργήσει ως υπέρβαση της παραδοσιακής διάκρισης αριστεράς-δεξιάς, θα είμαστε καταδικασμένοι να παίζουμε ένα δευτερεύοντα λόγο, ενώ, όπως είπα στο συνέδριο, την ουσιαστική εξουσία την έχει τελικά αυτός που καθορίζει την ατζέντα. Αυτά δεν είναι νέες δικές μου προτάσεις. Είναι η ομόφωνη απόφαση του τελευταίου συνεδρίου του ΠΑΣΟΚ του Ιουνίου 2015. Υπαναχωρούν κάποιοι από την ομόφωνη αυτή απόφαση, ενώ οι εξελίξεις από το 2015 έως σήμερα δικαιώνουν πλήρως τη συλλογική μας απόφαση του Ιουνίου 2015.\nΗ πρόσκληση της ΔΗΣΥ σε άλλα κόμματα, όπως το Ποτάμι, σε νέες κινήσεις, σε πρωτοβουλίες, σε πρόσωπα, είναι ειλικρινής;\nΥπάρχει το Ποτάμι και υπάρχουν διάφορες εκδοχές του ΠΑΣΟΚ. Το Ποτάμι δεν το βάζω στις εκδοχές αυτές, όπως δεν θα έβαζα και ό,τι έχει μείνει από τη ΔΗΜΑΡ, αλλά και η ΔΗΜΑΡ και το Ποτάμι ήθελαν να εισχωρήσουν σε ένα χώρο που κάλυπτε προηγουμένως το ΠΑΣΟΚ, άρα υπάρχει ένας προσδιορισμός σε σχέση με το εναπομείναν ΠΑΣΟΚ. Έχει σημασία λοιπόν εάν θα προσδιορίσεις το μεσαίο χώρο με όρους παρελθόντος, δηλαδή με ό,τι έχει σχέση με το ΠΑΣΟΚ, ό,τι έχει σχέση με τις διασπάσεις του ΠΑΣΟΚ ή με αυτούς που διεκδίκησαν να παίξουν το ρόλο του ΠΑΣΟΚ. Αυτό είναι μία θεώρηση, η οποία, χωρίς να υποτιμά την τεράστια συμβολή του ΠΑΣΟΚ τις προηγούμενες περιόδους, είναι μία παρελθοντολογική, ιστορική προσέγγιση. Υπάρχει και η προσέγγιση του μέλλοντος, την οποία προσπάθησα να συνοψίσω μιλώντας για την «Ελλάδα μετά» και για το προοδευτικό κέντρο.\nΔεν είναι προς το συμφέρον της χώρας μια αυτοδύναμη κυβέρνηση της Νέας Δημοκρατίας;\nΌχι, διότι προγραμματικά εξακολουθεί να είναι ένα κόμμα το οποίο είναι συντηρητικό. Η επόμενη κυβέρνηση θα πρέπει να είναι μία κυβέρνηση ευρύτατης συνεργασίας των δημοκρατικών φιλοευρωπαϊκών δυνάμεων, δηλαδή σε τελευταία ανάλυση των δυνάμεων που θα συμφωνήσουν με τη δική μας προγραμματική αντίληψη. Το 2011 στην κυβέρνηση Παπαδήμου και το 2012, όταν κάναμε την κυβέρνηση με τη Νέα Δημοκρατία και τη ΔΗΜΑΡ, οι άλλοι προσχώρησαν στη δική μας αντίληψη, εμείς δεν αλλάξαμε την αντίληψή μας, άρα εμείς καθορίσαμε τη στρατηγική αυτών των κυβερνήσεων, και έτσι πρέπει να γίνει. Θα μου πείτε, μήπως αυτό έχει κάποιο στοιχείο υπερβολής ή έπαρσης; Δεν λέω ότι και οι άλλοι πολιτικοί χώροι δεν δικαιούνται να προβάλλουν τη δική τους προγραμματική πρόταση, λέω ότι κανείς δεν δικαιούται να πει ανεύθυνα πράγματα, κανείς δεν δικαιούται να αναπαράγει ψευδαισθήσεις, κανείς δεν δικαιούται να υιοθετεί ένα εθνικολαϊκιστικό πρότυπο. Αν αυτά τα απορρίψουμε, από εκεί και πέρα οι λύσεις είναι απλές.\nΟι δημοσκοπήσεις πάντως δείχνουν πως η υπόσχεση μιας «αστικής κανονικότητας» του Κυριάκου Μητσοτάκη έχει απήχηση διευρύνοντας το ακροατήριο της ΝΔ προς το χώρο του κέντρου, φτάνοντας ακόμα και στις παρυφές της Κεντροαριστεράς...\nΑυτά τα έχουν πει και για το ΠΑΣΟΚ την περίοδο Κ. Σημίτη. Όλα αυτά εξαρτώνται από το τι έχεις να πεις. Ο Κ. Σημίτης είχε να πει πράγματα, είχε μία ολοκληρωμένη αντίληψη περί εκσυγχρονισμού. Μπορούσε να συμφωνεί ή να διαφωνεί κανείς, αλλά ήταν ένα σχέδιο, ήταν ένα πρόταγμα. Αυτό το πρόταγμα τώρα δεν είναι καθαρό και ούτως ή άλλως τώρα η πολυπλοκότητα και η δυσκολία είναι πάρα πολύ μεγάλη, διότι όλα έχουν κριθεί στην πράξη, όλα έχουν δοκιμαστεί. Τώρα λοιπόν πρέπει να έχεις ένα ολοκληρωμένο εφαρμόσιμο σχέδιο, χωρίς καμία ανεφάρμοστη υπόσχεση. Με επίγνωση των δυσκολιών. Αυτό προσπαθήσαμε να κάνουμε με τον «Κύκλο Ιδεών», με τις εκδηλώσεις, με το συνέδριο και συνεχίζουμε φυσικά να το κάνουμε. Αυτό δεν αφορά μόνον τη Δημοκρατική Συμπαράταξη ή το μεσαίο χώρο, αφορά όποιον Έλληνα πολίτη πιστεύει ότι πρέπει να είναι συμμέτοχος του μέλλοντος, γι’ αυτό μιλάμε για την «Ελλάδα μετά». Δεν είναι οργανωτικά τα κριτήριά μας, αφορούν οποιονδήποτε πιστεύει στην «Ελλάδα μετά», οποιονδήποτε θέλει να συνομιλήσει με το μέλλον. Αλλιώς η Ελλάδα θα κυνηγά έναν κινούμενο στόχο, αλλά θα είναι πάντα πίσω από το στόχο της, γιατί και ο στόχος μετακινείται, η Ευρώπη μετακινείται, ο κόσμος μετακινείται. Άρα, θα πρέπει να κινηθεί στον ίδιο ρυθμό και να καλύψει ταυτόχρονα και το χαμένο έδαφος, γιατί δεν ξεκινά από την ίδια αφετηρία, ξεκινά από αρνητική αφετηρία, έχει χαμένο χρόνο και χαμένο χώρο και πρέπει να τον ανακτήσει.\nΜου περιγράφετε έναν, ας πούμε, νέο πόλο;\nΜία κοίτη που βλέπει το μέλλον μέσα στη Δημοκρατική Συμπαράταξη;\nΘα τα υιοθετήσει;\nΔεν το ξέρω, αυτό θα το δούμε. Σήμερα που με ρωτάτε δεν το ξέρω. Έχω καθήκον να πω τι πιστεύω. Έχω ένα πατριωτικό καθήκον, με την εθνική έννοια του όρου, αλλά είναι και παραταξιακό καθήκον, που αφορά την ευρύτερη Δημοκρατική παράταξη, να πω αυτό που πιστεύω. Το λέω, λοιπόν. Δεν μπορώ να κάνω τίποτα άλλο. Εν πάση περιπτώσει, όπως έχω πει, όλοι όσοι φοβούνται ότι θα με βρουν μπροστά τους, θα με βρουν μπροστά τους και μόνο εκ του λόγου ότι αυτό φοβούνται, δηλαδή είναι μία αυτοεκπληρούμενη προφητεία.


Το US Open και τους σημαντικότερους αγώνες του EuroBasket, θα έχουν την ευκαιρία να παρακολουθήσουν ζωντανά οι συνδρομητές της Cytavision. Συγκεκριμένα, από τις 31 Αυγούστου μέχρι τις 13 Σεπτεμβρίου, οι λάτρεις του τένις θα μπορούν να παρακολουθήσουν όλες τις αναμετρήσεις του US Open 2015, του τέταρτου και τελευταίου Grand Slam της χρονιάς, από τα κανάλια Eurosport και Eurosport2 (θέσεις 231 και 232 αντίστοιχα). Όπως είναι γνωστό, στο US Open συμμετέχουν τα μεγαλύτερα ονόματα της παγκόσμιας αντισφαίρισης, που θα αναμετρηθούν για την κατάκτηση του σπουδαίου τίτλου, στα σκληρά γήπεδα του Flushing Corona Park της Νέας Υόρκης, ενώ σημαντικοί σχολιαστές θα μεταφέρουν τον παλμό των αγώνων.\nΠαράλληλα, το EuroBasket 2015 θα κάνει πρεμιέρα το Σάββατο 5 Σεπτεμβρίου, αποκλειστικά στα πέντε κανάλια Cytavision Sports (θέσεις 201-205) και στο Cytavision Sports HD (θέση 200). Οι αγώνες θα διεξάγονται στη Γερμανία, την Κροατία, τη Λετονία και τη Γαλλία, μέχρι τις 20 Σεπτεμβρίου. Διευκρινίζεται ότι η Cytavision έχει εξασφαλίσει όλους τους αγώνες της Εθνικής Ελλάδος, καθώς και άλλους σημαντικούς αγώνες μπάσκετ.\nΣημειώνεται επίσης ότι τα έξι κανάλια Cytavision Sports και τα δύο κανάλια Eurosport είναι διαθέσιμα στους συνδρομητές του Full Pack, ενώ το κανάλι Cytavision Sports 5 είναι διαθέσιμο σε όλα τα πακέτα της Cytavision.\nΠερισσότερες πληροφορίες για το πρόγραμμα των διοργανώσεων υπάρχουν διαθέσιμες στην ιστοσελίδα www.cyta.com.cy/tv.


Θόδωρος Σούμας: Το σινεμά του Αντρέι Ταρκόφσκι\nΤο σινεμά του Αντρέι Ταρκόφσκι\nΤο φετεινό Πανόραμα Ευρωπαϊκού Κινηματογράφου, εμψυχωμένο κι οργανωμένο όπως κάθε χρονιά, από τον αειθαλή Νίνο Μικελίδη, περιλαμβάνει ένα αξιόλογο αφιέρωμα στο μεγάλο μεταφυσικό κινηματογραφιστή. Οι ταινίες του Ρώσου ποιητή του σινεμά που προτιμώ είναι ο Αντρέι Ρουμπλιόφ (1969), το Στάλκερ (1978), το Σολάρις (1972) και Τα παιδικά χρόνια του Ιβάν (1962). Μάλλον δεν μου αρέσουν πάρα πολύ οι εντονότερα λυρικές ταινίες του. Βλέποντας προσεκτικά Τα παιδικά χρόνια του Ιβάν, τον Αντρέι Ρουμπλιόφ, το Σολάρις και το Στάλκερ, αντιλαμβανόμαστε ότι στα φιλμ του Ρώσου μεταφυσικού πραγματοποιείται μια μεγαλειώδης και συνάμα ταπεινή, στοχαστική, περιπετειώδης, και κάπως μελαγχολική πορεία αναζήτησης. Η διαδρομή αυτή παίρνει σάρκα και οστά και διαγράφεται με διαφορετικό τρόπο από φιλμ σε φιλμ. Το σαγηνευτικό μα και οδυνηρό, επικίνδυνο ταξίδι εξερεύνησης, η ταρκοφσκική έρευνα με σκοπό την αλήθεια, τη δημιουργία και την αρετή, ξεκινούν συνήθως από το στατικό κι ενδεχομένως αλλοτριωμένο σήμερα. Το σήμερα είναι συχνά επώδυνο, βαλτωμένο σε μια άθλια πραγματικότητα, βλέπε την αρχική εικόνα του κόσμου στα Παιδικά χρόνια του Ιβάν (ο φριχτός πόλεμος ενάντια στους ναζί κατακτητές) και στο Σολάρις.\nΗ πορεία αναζήτησης προχωρά επίπονα, μέσα από δοκιμασίες, είναι κυρίως πνευματική πορεία, παρόλο που έχει μια μαγευτική και πλούσια, εξωτερικά, εικόνα. Οδεύει προς το αλλού, το επέκεινα και το διαφορετικό, προς έναν ιδιαίτερο τόπο και χρόνο. Αυτό γίνεται φανερό στον καινούργιο κόσμο που μας αποκαλύπτεται στο Σολάρις και το Στάλκερ. Και πρόκειται για μια αληθινή αποκάλυψη, ακόμη και με τη θρησκευτική έννοια.\nΟ σκοπός του ταξιδιού, ο άλλος τόπος, είναι συνυφασμένος με έναν μελλοντικό, απώτερο χρόνο. Έναν διευρυμένο, διεσταλμένο χρόνο ο οποίος βρίσκεται υπό διερεύνηση. Αυτό είναι, επίσης, αισθητό στον Αντρέι Ρουμπλιώφ ως πέρασμα του χρόνου που καταλήγει στην ωρίμανση του αγιογράφου Ρουμπλιώφ, ο οποίος αποφασίζει να εξέλθει από την απραξία του και να ξαναζωγραφίσει. Το κινηματογραφικό σύνολο φωτίζεται μέσα από την ιδιόμορφη και ευφάνταστη ποιητική του Ταρκόφσκι. Η αισθητική της ποίησής του είναι ελεγειακή και ιερατική. Το επέκεινα, ο διαφορετικός τόπος, βρίσκεται στον μελλοντικό, υπό αναζήτηση, απώτερο χρόνο. Λούζονται μαζί από μια μεταφυσική αύρα, από ένα μυστικιστικό κλίμα, φορτισμένοι και φορτωμένοι με μεταφυσικές σημασίες.\nΗ μεταφυσική σύλληψη, από τον Ταρκόφσκι, αυτού του εξαιρετικού, διαφορετικού κόσμου που αποτελεί τον ουτοπικό σκοπό του αλησμόνητου ταξιδιού, έχει σχέση με το άλογον, το ανορθολογικό και το μυστικισμό· με τις ταρκοφσκικές αξίες της αγάπης, της χάρης, της πίστης και της πνευματικής φώτισης· τις ηθικές, θρησκευτικές και μεταφυσικές αξίες του. Το μεταφυσικό επέκεινα, οι αξίες, αναζητήσεις και στόχοι του σκηνοθέτη, που σχετίζονται με την ποιητική σύλληψη των πραγμάτων εκ μέρους του, συναντώνται σε όλα τα φιλμ του.\nΑπό την άλλη μεριά, ένας από τους επιστήμονες του Σολάρις μας λέει ότι δεν χρειαζόμαστε άλλους κόσμους, χρειαζόμαστε έναν καθρέφτη (βλέπε την ομώνυμη ταινία του Ταρκόφσκι). Αγωνιζόμαστε για επαφή, αλλά δεν τη βρίσκουμε. Χρειαζόμαστε τον άνθρωπο και την αγάπη. Πρόκειται για την άλλη, την ανθρωπιστική πλευρά της προβληματικης και ηθικής του Ταρκόφσκι.\nΣτο Σολάρις, μια ταινία επιστημονικής φαντασίας υπαρξιακών και φιλοσοφικών προεκτάσεων, καθαρά ταρκοσφσκική παρά τα λεγόμενα διαφόρων σχολιαστών, η περιπετειώδης εξερεύνηση, που ενίοτε γίνεται εφιάλτης, ξεκινά από τη Γη. Σκοπός της, η διαλεύκανση ενός μυστηρίου σε ένα επανδρωμένο με επιστήμονες διαστημικό σταθμό, πάνω από ένα μακρινό πλανήτη. Το δρομολόγιο μέχρι την ανακάλυψη της «αλήθειας» είναι γεμάτο εμπόδια. Μιας αλήθειας που αφορά στις αναμνήσεις, τις επιθυμίες, το υποσυνείδητο αλλά και τον ορίζοντα της συνείδησης του ανθρώπου, σε αναζήτηση της ταυτότητας και της υπαρξιακής διάστασής του.\nΟ γεμάτος ανεξέλεγκτη απ’τους ανθρώπους ενέργεια, ζωντανός ωκεανός του πλανήτη, επηρεάζει το μυαλό των ηρώων, τα οράματα, τις παραστάσεις τους, τους υποσυνείδητους πόθους και τις ροπές τους. Τα μετατρέπει σε «πραγματικά» πλάσματα και ολοζώντανες ανθρώπινες φιγούρες, που αντανακλούν και ενσαρκώνουν αυτούς τους πόθους. Για παράδειγμα, σε ένα χαρακτηριστικό πλάνο, ο ήρωας βρίσκεται, ή φαντάζεται ότι βρίσκεται, χάρη στην επενέργεια της νοητικής δύναμης του ωκεανού, δίπλα στη νεκραναστημένη γυναίκα του.\nΣτο Σολάρις, ο Ταρκόφσκι μάς λέει πως χάσαμε την αίσθηση του κόσμου που είχαν οι αρχαίοι άνθρωποι. Ρωτάμε μάταια, αδιάκοπα, γιατί; για ποιο λόγο; Αναρωτιόμαστε, ποιο είναι το νόημα της ζωής; Όμως οι ευτυχισμένοι άνθρωποι που ζουν πλήρως τη ζωή, δεν θέτουν αυτό το ερώτημα. Η διαφύλαξη μιας απλής, ανθρώπινης αξίας προϋποθέτει μυστήριο, υποστηρίζει ο στοχαστής δημιουργός. Προϋποθέτει το μυστήριο της ευτυχίας, της αγάπης και του θανάτου.\nΠρόκειται για μια οραματική και ενορατική ταινία που προσεγγίζει με φαουστικό τρόπο το θάνατο και την ανθρώπινη επιθυμία για αθανασία. Που ταξιδεύει αληθινά ως ένα μεταφυσικό επέκεινα, μα, ίσως και για να ξεγελάσει τις πάλαι ποτέ πολιτιστικές σοβιετικές αρχές, κρύβεται πίσω από τη μάσκα της επιστημονικής φαντασίας. Και παρ’όλα αυτά αναζητά με μυστικισμό, νέα θαύματα, το αλλού, τον ου τόπον.\nΗ δύσβατη διαδρομή στα Παιδικά χρόνια του Ιβάν διαγράφεται για τον αγωνιστή, μικρό έφηβο, μέσα από τους επικίνδυνους σκοπέλους της πολεμικής σύρραξης και του πατριωτικού αντάρτικου. Αλλά, ας μη ξεγελιόμαστε, η άποψη και η σύνθεση είναι ίδια με τις άλλες ταινίες του δημιουργού. Η αναζήτηση είναι κι εδώ κατά βάθος υπαρξιακή, ο μικρός αναζητά τον εαυτό του αλλά και ένα νέο κόσμο, κι έχει φαντασιώσεις και όνειρα που βασίζονται στις αναμνήσεις του, όπως ο κεντρικός ήρωας του Σολάρις.\nΣτον επιβλητικό και σαγηνευτικό Αντρέι Ρουμπλιόφ, το ταξίδι του ομώνυμου μεγάλου Ρώσου αγιογράφου από εποχή σε εποχή και σε διάφορους τόπους, έτσι όπως το σκηνοθετεί ο Ταρκόφσκι, γίνεται καθαρά πνευματικό. Μαζί με τον ζωγράφο Ρουμπλιόφ περιπλανόμαστε ανά τον κόσμο σε αναζήτηση της αρετής και του καλού, της καλλιτεχνικής έμπνευσης και φώτισης, της σπουδαίας καλλιτεχνικής δημιουργίας, Στο τέλος του φιλμ, η μυστική δημιουργία είναι η δυσκολότατη κατασκευή της τεράστιας χάλκινης καμπάνας από έναν νεαρούλη -τον νέο που υποδυόταν μικρότερος τον Ιβάν- που διατείνεται ότι γνωρίζει το μεγάλο μυστικό της. Το ερέθισμα από το έργο αυτό, την επική κατασκευή της καμπάνας, ωθεί τον Ρουμπλιώφ να ξαναρχίσει να ζωγραφίζει.\nΗ συνολική, υλική, γήινη και κυρίως πνευματική πορεία ξεδιπλώνεται, στο Αντρέι Ρουμπλιόφ, με σκηνοθετική αισθητική τελειότητα και μεγάλες, υποβλητικές μορφοπλαστικές χειρονομίες. Αν και είναι κινηματογραφικές, είναι ανάλογες των ζωγραφικών πινελιών του ζωγράφου. Η διαδρομή προς τη δημιουργικότητα, την έμπνευση και την καλωσύνη, είναι γεμάτη πειρασμούς, ερεθίσματα, ρίσκα, ανακαλύψεις και θεϊκές αποκαλύψεις.\nΕτικέτες Αντρέι Ταρκόφσκι Θόδωρος Σούμας


Destroy All Humans! | Review | VideoGames24\nΌταν πρωτογνωρίσαμε το Destroy all Humans ο κόσμος μας ήταν λίγο... διαφορετικός.\nΗ Ελλάδα ήταν πρωταθλήτρια Ευρώπης στο ποδόσφαιρο, η Παπαρίζου έφερνε τη Eurovision εντός έδρας και ο George Lucas έκανε γερό ταμείο με το Revenge of the Sith. Ο γράφων, έχοντας μόλις ξεμπερδέψει με τα νεογιλά του δόντια, βαδίζει με αισιοδοξία προς την προεφηβεία, έτοιμος να μυηθεί στην καφρίλα του ίντερνετ. Στο φρεσκοαγορασμένο του Xbox τρέχει νυχθημερόν το Fable, το San Andreas και το Conker. Ένα παιχνίδι με σαδιστές εξωγήινους που εξαϋλώνουν ανθρώπους με κάθε πιθανό τρόπο, καθώς ξεστομίζουν βρισιές και πονηρά υπονοούμενα, μοιάζει με όνειρο.\nΣχεδόν δύο δεκαετίες αργότερα, τόσο εγώ, όσο και η κοινωνία μας, το gaming και η pop κουλτούρα έχουν αλλάξει ριζικά. Η τεχνολογία εξελίχθηκε, καταφέραμε να διευρύνουμε ορίζοντες, όμως, εκτός του ότι ωριμάσαμε, πλέον έχουν μπει κάποια τυπικά όρια στη σάτιρα και το χιούμορ. Μπορεί, λοιπόν, ο νοσταλγικός παράγοντας να καλωσορίζει στις ζωές μας τα remaster και τα remakes παλαιότερων παιχνιδιών, όμως πρέπει κάθε φορά να εξετάζουμε πώς στέκεται ένα παιχνίδι στην εποχή μας, θεματικά και ως προς το περιεχόμενο. Έτσι, η μεγαλύτερη πρόκληση για το remake του Destroy all Humans είναι να αποδείξει πως άντεξε στον χρόνο, ως concept και ως παιχνίδι.\nΜπορούμε ευθύς να ξεκαθαρίσουμε πως το σενάριο δεν στέκεται καλά για τα σημερινά standards. Εκτός του ότι το χιούμορ είναι σαχλό και σκοπίμως ακραίο, παραπέμπει σε μια άλλη εποχή, όταν θα μπορούσαμε ακόμα να γελάσουμε με την ενδοοικογενειακή βία, τις εξαρτήσεις ή τις στερεοτυπικές γενικεύσεις για διάφορες κοινωνικές ομάδες. Υπό το αναχρονιστικό πρίσμα ενός remake, όμως, θα μπορούσε κάποιος να θυμηθεί με τι είδους παιχνίδια διασκέδαζε κάποτε και είτε να περάσει το ίδιο καλά, είτε να νιώσει εντελώς άβολα.\nΤο κεντρικό θέμα του Destroy all Humans, όπως υποδηλώνει ο τίτλος του, είναι η προσπάθεια του εξωγήινου πρωταγωνιστή, Crypto, να αφανίσει το ανθρώπινο είδος, συλλέγοντας ταυτόχρονα DNA για τα πειράματα της φυλής του. Μαζί με τον αρχηγό μας, Pox, αναλαμβάνουμε να φέρουμε εις πέρας μια σειρά από αποστολές, που απλώνονται σε 6 περιοχές, διαφορετικού ύφους και setting, ξεκινώντας από την Αμερικάνικη Επαρχεία και καταλήγοντας στην πρωτεύουσα.\nΟ Crypto έχει ένα τεράστιο και αναβαθμίσιμο οπλοστάσιο, το δικό του UFO-όχημα καθώς και τηλεκινητικές ικανότητες. Εκτελώντας τα objectives των αποστολών μαζεύουμε πόντους γενετικού υλικού που επενδύουμε στην αναβάθμιση του εξοπλισμού, με σκοπό να κάνουμε τη δουλειά μας ευκολότερη και πιο διασκεδαστική. Διαφορετικά είδη λέιζερ μπορούν να εξαϋλώσουν, να απανθρακώσουν, ακόμα και να αποκεφαλίσουν τους εχθρούς μας, που μοιάζουν να μην έχουν πολλές ελπίδες με τον αντίστοιχο γήινο εξοπλισμό τους. Με τηλεκίνηση μπορούμε να εκτοξεύσουμε αντικείμενα ή και τους ίδιους τους αντιπάλους στον αέρα, ενώ το ιπτάμενο όχημά μας μπορεί να φανεί χρήσιμο όταν θελήσουμε να φέρουμε το χάος σε μεγαλύτερη κλίμακα.\nΟι αποστολές ακολουθούν ένα πολύ βασικό και επαναλαμβανόμενο μοτίβο. Χρησιμοποιούμε τηλεπάθεια για να διαβάσουμε μυαλά, μεταμφιεζόμαστε σε ανθρώπους-κλειδιά για την κάθε αποστολή, πριν τελικά μας ζητηθεί, απλώς, να σκοτώσουμε τους πάντες και να καταστρέψουμε το μέρος που βρισκόμαστε. Ουσιαστικά, μας ζητείται να παίξουμε stealth μέχρι να αποκτήσουμε τις πληροφορίες που χρειαζόμαστε και εν συνεχεία μπορούμε να βγάλουμε τα… βίτσια μας στη μάχη. Τα missions που παρουσίασαν κάτι διαφορετικό ήταν ελάχιστα, όπως το ίδιο λιγοστά ήταν και τα boss battles (μόνο 2!), κάνοντας το παιχνίδι ιδιαίτερα μονότονο.\nΔευτερεύουσες αποστολές με arcade χαρακτήρα μπορούν να μας απασχολήσουν για αρκετή επιπλέον ώρα, ενώ υπάρχει και ένα καινούριο επίπεδο που είχε «κοπεί» από την αρχική έκδοση το 2005. Το μοναδικό collectible που συναντάμε είναι τα λεγόμενα «Furon Probes», 30 στον αριθμό και διασκορπισμένα στις διάφορες πίστες, που μας προσφέρουν DNA πόντους, αν τα συλλέξουμε, και φυσικά ένα ακόμα τρόπαιο/achievement.\nΣυνολικά, το gameplay δείχνει να υπογραμμίζει την ηλικία του Destroy all Humans, κάνοντάς μας ευγνώμονες για τα όσα έχει καταφέρει το gaming στο κομμάτι του design ως τώρα. Η δομή των αποστολών, όπως εξηγήσαμε ήδη, είναι υπεραπλουστευμένη, όπως το ίδιο συμβαίνει και με τους μηχανισμούς, που αξιοποιούν τα… απολύτως απαραίτητα του genre. Το shooting είναι μεν διασκεδαστικό, όμως, αναμενόμενα, δεν έχει το βάθος σύγχρονων τίτλων. Δεν έχει γίνει καν προσπάθεια φρεσκαρίσματος, με χαρακτηριστικότερο παράδειγμα τον χειρισμό του διαστημόπλοιου, που ενοχλεί σήμερα όσο ενοχλούσε και παλιότερα στην αίσθηση, τόσο της οδήγησης όσο και της στόχευσης.\nΗ A.I δείχνει, επίσης, κολλημένη στο 2005, με τους αστυνομικούς να μας κυνηγούν κατά ορδές, οι οποίες αυξάνονται και πληθύνονται καθώς το επίπεδο της παραβατικότητάς μας μεγαλώνει, με τρόπο παρεμφερή του wanted level στο Grand Theft Auto.\nΗ εφαρμογή των ιδιαίτερων ικανοτήτων μπορεί να γίνει διασκεδαστική, καθώς ανακαλύπτετε γελοίους τρόπους να αφανίσετε αντιπάλους, όμως με μια διάρκεια που μπορεί να αγγίξει τις 10 ώρες, το comic relief αποδυναμώνεται σταδιακά, δίνοντας τη θέση του στη μονοτονία και την επαναληπτικότητα.\nΟ τομέας που ξεχωρίζει το παιχνίδι, βέβαια, είναι ο αισθητικός, αφού εκεί έχουμε να κάνουμε με μία από τις καλύτερες προσπάθειες για remake που είδαμε πρόσφατα. Τα γραφικά και το animation έχουν αναβαθμιστεί, έχει γίνει motion capture και τα μοντέλα όλων των χαρακτήρων έχουν επανασχεδιαστεί. Ακόμα πιο θαυμαστή δουλειά έχει γίνει με τα τοπία, με τα δέντρα, τα λαγκάδια, αλλά και τα πιο αστικά περιβάλλοντα να έχουν εκσυγχρονιστεί τεχνικά πολύ αποτελεσματικά.\nΜια πολύ ενδιαφέρουσα επιλογή της Black Forest Games ήταν να διατηρήσει τον αρχικό ήχο και τους διαλόγους, αφού φυσικά τα βελτιώσει με ψηφιακή επεξεργασία. Η εμπειρία από το παιχνίδι μένει σχεδόν άθικτη, αν εξαιρέσουμε τα γραφικά, κάτι που θα αρέσει στους παλιούς fan.\nΣυνοψίζοντας, το Destroy all Humans είναι ένα remake που θα σας γυρίσει πολλά χρόνια πίσω, τόσο με την καλή, όσο και την κακή έννοια. Η αναβάθμιση του αισθητικού τομέα μπορεί να το κάνει αρχικά ευχάριστο, εκμεταλλευόμενο το νοσταλγικό παράγοντα, πριν τελικά νικηθεί από τα αναχρονιστικά του στοιχεία, όπως το μονότονο και ρηχό gameplay, ή το φθηνό χιούμορ μιας άλλης εποχής.\n+ Πιστό remake\n+ Ανάλαφρο και διασκεδαστικό\n- Μέτριο προς κακό χιούμορ\n- Ρηχό gameplay\n- Παλιακό game design που δείχνει την ηλικία του\nΤο Destroy all Humans είναι ένα remake που θα σας γυρίσει πολλά χρόνια πίσω, τόσο με την καλή, όσο και την κακή έννοια. Η αναβάθμιση του αισθητικού τομέα μπορεί να το κάνει αρχικά ευχάριστο, εκμεταλλευόμενο το νοσταλγικό παράγοντα, πριν τελικά νικηθεί από τα αναχρονιστικά του στοιχεία, όπως το μονότονο και ρηχό gameplay, ή το φθηνό χιούμορ μιας άλλης εποχής.\nAction AdventureAliensBlack Forest GamesDestroy All HumansDestroy All Humans! - RemakeGreek ReviewRemakeTHQ NordicΆποψηγνώμηΕλληνικό Reviewπαιχνίδια με εξωγήινους\nAction Adventure, Aliens, Black Forest Games, Destroy All Humans, Destroy All Humans! - Remake, Greek Review, Remake, THQ Nordic, Άποψη, γνώμη, Ελληνικό Review, παιχνίδια με εξωγήινους\nAction AdventureAliensGoogle StadiaPC


Το έπιασε στον αέρα ο Αδωνις: Η Ακριβοπούλου για τον Τσίπρα και τον… τελευταίο ηγέτη (Βίντεο) – Arouraios.gr – Ειδήσεις\nΤο έπιασε στον αέρα ο Αδωνις: Η Ακριβοπούλου για τον Τσίπρα και τον… τελευταίο ηγέτη (Βίντεο)\nΜια επισήμανση της Κατερίνας Ακριβοπούλου για τον Αλέξη Τσίπρα και τον… τελευταίο ηγέτη της ΕΕ «έπιασε» στον αέρα της ΕΡΤ ο Αδωνις Γεωργιάδης και το σχολιάζει.\n«Εχει “πλάκα”, ιστορική… από το κάδρο των ηγετών του 2015 στην ΕΕ είχε μείνει μόνο η Ανγκελα Μέρκελ και ο Αλέξης Τσίπρας. Τώρα φεύγει και η Μέρκελ. Εχει κι αυτό νομίζω μια ειδική σημειολογία», ανέφερε η Κατερίνα Ακριβοπούλου στην εκπομπή «Δεύτερη Ματιά».\nΚαι το σχόλιο του Αδωνι:\n«Μήν σας διαφύγει: «από το κάδρο των Ηγετών της Ευρώπης είχε μείνει μόνον η Μέρκελ και ο Τσίπρας….τώρα φεύγει και η Μέρκελ οπότε..» μόνος του ο Αλέξης…κατά την κα Ακριβοπούλου, «Αλέξης ο τελευταίος Ηγέτης», έγραψε καυστικά ο κ. Γεωργιάδης.\nΜήν σας διαφύγει: «από το κάδρο των Ηγετών της Ευρώπης είχε μείνει μόνον η Μέρκελ και ο Τσίπρας….τώρα φεύγει και η Μέρκελ οπότε..» μόνος του ο Αλέξης…κατά την κα Ακριβοπούλου, «Αλέξης ο τελευταίος Ηγέτης»… pic.twitter.com/dRVvvQcFvy\n— Άδωνις Γεωργιάδης (@AdonisGeorgiadi) October 29, 2018


Ομόνοια/Ανέγερση ιδιόκτητου γηπέδου σαν σήμερα - Match.cy\nSliderΟμόνοια/Ανέγερση ιδιόκτητου γηπέδου σαν σήμερα\nΟμόνοια/Ανέγερση ιδιόκτητου γηπέδου σαν σήμερα\n6 June, 2021, 11:43 AM\nΠοστάρισμα από την Ομόνοια για ανέγερση ιδιόκτητου γηπέδου στη Μια Μηλιά το 1971!\nΣΑΝ ΣΗΜΕΡΑ: Tέτοια μέρα το 1971 η ΟΜΟΝΟΙΑ μέσω της εφημερίδας «ΑΘΛΗΤΙΚΗ» ανακοίνωνε την απόφαση για ανέγερση ιδιόκτητου γηπέδου στη Μια Μηλιά. Η ιδέα ήταν ο χώρος να περιλαμβάνει γήπεδο ποδοσφαίρου, πετόσφαιρας, τένις, μπάσκετ και στίβου με χωρητικότητα 20.000 κόσμο. Η ανέγερση άρχισε περί τα τέλη του 1971 ωστόσο το γήπεδο χάθηκε το 1974, μετά τα τραγικά συμβάντα της εισβολής.\nΠροηγούμενο άρθροΣυνεχίζεται το σαφάρι ενίσχυσης του ΑΠΟΕΛ\nΕπόμενο άρθροΗ επόμενη κίνηση του Ρόκα